En cumprimento co deber de información recollido no artigo 10 da Lei 34/2002, de 11 de xullo, de Servizos da Sociedade da Información e do Comercio Electrónico, a continuación reflíctense os seguintes datos: a empresa titular de dominio web é Saretik Hizkuntza Zerbitzuak, SL (en adiante Saretik), con domicilio a estes efectos en Iurre auzoa 4, behea, 20400 Tolosa, Gipuzkoa, número de C.I.F.: B20930665 inscrita no Rexistro Mercantil de Guipúscoa, no tomo 2300, Libro 0, Folio 1, Folla SS-28569, inscrición 1ª. Correo electrónico de contacto: saretik@saretik.eu do sitio web.\nO acceso e/ou uso deste portal de Saretik atribúe a condición de USUARIO, que acepta, dende o momento do acceso e/ou uso, as Condicións Xerais de Uso que aquí se reflicten. As devanditas Condicións serán de aplicación independentemente das Condicións Xerais de Contratación que no seu caso resulten de obrigado cumprimento.\nsaretik@saretik.eu proporciona o acceso a multitude de informacións, servizos, programas ou datos (en adiante, “os contidos”) en Internet pertencentes a Saretik ou aos seus licenzantes aos que o USUARIO poida ter acceso. O USUARIO asume a responsabilidade do uso do portal. Esta responsabilidade esténdese ao rexistro necesarios para acceder a determinados servizos ou contidos.\nNo devandito rexistro o USUARIO será responsable de fornecer información veraz e lícita. Como consecuencia deste rexistro, ao USUARIO pódeselle proporcionar un contrasinal do que será responsable, comprometéndose a facer un uso dilixente e confidencial do mesmo. O USUARIO comprométese a facer un uso axeitado dos contidos e servizos (como por exemplo servizos de chat, foros de discusión ou grupos de noticias) que Saretik ofrece a través do seu portal e con carácter enunciativo pero non limitativo, a non empregalos para (i) incorrer en actividades ilícitas, ilegais ou contrarias á boa fe e á orde pública; (ii) difundir contidos ou propaganda de carácter racista, xenófobo, pornográfico-ilegal, de apoloxía do terrorismo ou atentatorio contra os dereitos humanos; (iii) provocar danos nos sistemas físicos e lóxicos de Saretik, dos seus provedores ou de terceiras persoas, introducir ou difundir na rede virus informáticos ou calquera outro sistema físico ou lóxico que sexa susceptible de provocar os danos anteriormente mencionados; (iv) intentar acceder e, no seu caso, empregar as contas de correo electrónico doutros usuarios e modificar ou manipular as súas mensaxes. Saretik reserva o dereito de retirar todos aqueles comentarios e achegas que vulneren o respecto á dignidade da persoa, que sexan discriminatorios, xenófobos, racistas, pornográficos, que atenten contra a xuventude ou a infancia, a orde ou a seguridade pública ou que, ao seu xuízo, non resulten axeitados para a súa publicación. En calquera caso, Saretik non será responsable das opinións vertidas polos usuarios a través dos foros, chats, ou outras ferramentas de participación.\nSaretik cumpre cas directrices da Lei Orgánica 15/1999 de 13 de decembro de Protección de Datos de Carácter Persoal, o Real Decreto 1720/2007 de 21 de decembro polo que se aproba o Regulamento de desenvolvemento da Lei Orgánica, o Regulamento (UE) 2106/679 do Parlamento Europeo e do Consello de 27 de abril de 2016 e demais normativa vixente en cada momento, e vela por garantir un correcto uso e tratamento dos datos persoais do usuario durante o tempo necesario para levar a cabo a finalidade para a que foron recollidos. Para isto, xunto a cada formulario de recadación de datos de carácter persoal, nos servizos que o usuario poida solicitar a saretik@saretik.eu, fará saber ao usuario da existencia e aceptación das condicións particulares do tratamento dos seus datos en cada caso, informándoo da responsabilidade do cartafol creado, da dirección do responsable, da posibilidade de exercer os seus dereitos de acceso, rectificación, cancelación ou oposición, da finalidade do tratamento e das comunicacións de datos a terceiros no seu caso.\nAsí mesmo, Saretik informa que dá cumprimento á Lei 34/2002 de 11 de xullo, de Servizos da Sociedade da Información e o Comercio Electrónico e solicitaráselle o seu consentimento ao tratamento do seu correo electrónico con fins comerciais en cada momento.\n5.Propiedade intelectual e industrial\nSaretik por si ou como cesionaria, é titular de todos os dereitos de propiedade intelectual e industrial da súa páxina web, así como dos elementos contidos na mesma (a título enunciativo, imaxes, son, audio, vídeo, software ou textos; marcas ou logotipos, combinacións de cores, estrutura e deseño, selección de materiais empregados, programas de ordenador necesarios para o seu funcionamento, acceso e uso, etc.), titularidade de Saretik ou ben dos seus licenzantes.\nTodos os dereitos reservados. En virtude do disposto nos artigos 8 e 32.1, parágrafo segundo, da Lei de Propiedade Intelectual, quedan expresamente prohibidas a reprodución, a distribución e a comunicación pública, incluída a súa modalidade de posta a disposición, da totalidade ou parte dos contidos desta páxina web, con fins comerciais, en calquera soporte e por calquera medio técnico, sen a autorización de Saretik. O USUARIO comprométese a respectar os dereitos de Propiedade Intelectual e Industrial titularidade de Saretik. Poderá visualizar os elementos do portal e ata imprimilos, copialos e almacenalos no disco duro do seu ordenador ou en calquera outro soporte físico sempre e cando sexa, única e exclusivamente, para o seu uso persoal e privado. O USUARIO deberá absterse de suprimir, alterar, eludir ou manipular calquera dispositivo de protección ou sistema de seguridade que estivese instalado no das páxinas de Saretik.\n6.Exclusión de garantías e responsabilidade\nSaretik non se fai responsable, en ningún caso, dos danos e prexuízos de calquera natureza que puideran ocasionar, a título enunciativo: erros ou omisións nos contidos, falla de dispoñibilidade do portal ou a transmisión de virus ou programas maliciosos ou lesivos nos contidos, a pesares de ter adoptado todas as medidas tecnolóxicas necesarias para evitalo.\nSaretik reserva o dereito de efectuar sen previo aviso a modificacións que considere oportunas no seu portal, podendo cambiar, suprimir ou engadir tanto os contidos e servizos que se presten a través da mesma como a forma na que estes aparezan presentados ou localizados no seu portal.\nNo caso de que en http://www.saretik.eus se dispuxesen ligazóns ou hipervínculos cara a outros sitios de Internet, Saretik non exercerá ningún tipo de control sobre estes sitios e contidos. En ningún caso Saretik asumirá responsabilidade algunha polos contidos dalgunha ligazón pertencente a un sitio web alleo, ni garantirá a dispoñibilidade técnica, calidade, fiabilidade, exactitude, amplitude, veracidade, validez e constitucionalidade de calquera material ou información contida en ningunha destas ligazóns ou outros sitios de Internet.\nIgualmente a inclusión destas conexións externas non implicará ningún tipo de asociación, fusión ou participación cas entidades conectadas.\n9.Dereito de exclusión\nSaretik reserva o dereito a denegar ou retirar o acceso ao portal e/ou os servizos ofrecidos sen necesidade de aviso previo, a instancia propia ou dun terceiro, a aqueles usuarios que incumpran as presentes Condicións Xerais de Uso.\nSaretik perseguirá o incumprimento das presentes condicións así como calquera utilización indebida do seu portal exercendo todas as accións civís e penais que lle poidan corresponder en dereito.\nSaretik poderá modificar en calquera momento as condiciones aquí determinadas, sendo debidamente publicadas como aquí aparecen.\n12.Lexislación aplicable e xurisdición\nA relación entre Saretik e o USUARIO rexerase pola normativa española vixente e calquera controversia someterase aos Xulgados e tribunais da cidade de Tolosa.


Subject (*) Applied Conversation Analysis Code 613836014\nGeneral description Profundización na metodoloxía propia da corrente "Análise da conversa" e aplicación a diversos ámbitos, especialmente ao do ensino de linguas.\nEstudo e afondamento na corrente teórica e metodolóxica Análise da Conversación, relacionándoa con outras correntes e teorías lingüísticas. AR1\nAchegamento a traballos realizados que seguen esta metodoloxía de análise. AR1\nAplicación da metodoloxía da Análise da Conversación o ensino de linguas estranxeiras. AR4\nDirected discussion A1 A2 A3 A4 A5 A6 A7 B1 B2 B3 B4 C6 3 5 8\nWorkbook A1 A2 A6 B5 C6 0 10 10\nOral presentation A3 A5 A6 A7 B1 B2 B4 C8 2 10 12\nSupervised projects A1 A2 A3 A4 A5 A6 A7 B1 B2 B3 B4 B5 B8 B9 B10 C1 C4 C6 C7 0 15 15\nCase study A1 A2 A3 A5 A7 B2 B3 B4 B10 C8 4 4 8\nGuest lecture / keynote speech A1 A2 A3 A6 B5 B10 C6 C8 10 10 20\nDirected discussion As lecturas realizadas así como as restantes actividades serán obxecto de comentario e discusión na aula.\nWorkbook Os alumnos lerán as lecturas recomendadas pola profesora no inicio de cada tema. Estas lecturas son fundamentais para seguir os contidos da materia e serán previas ás explicacións da profesora nas sesións maxistrais.\nOral presentation Os alumnos farán unha presentación oral do seu trabajo tutelado, que consistirá nunha exposición breve dos obxectivos, metodoloxía e síntese dos contidos.\nSupervised projects Os alumnos realizarán un traballo académico individual. A profesora proporcionará os temas, así como as indicacións precisas para a elaboración deste e seguirá a realización do traballo a través das titorías.\nCase study Actividades variadas a través das cales os alumnos demostrarán ter leído as lecturas do tema e ter asimilado os contidos da materia.\nGuest lecture / keynote speech A profesora explicará na clase os contidos principais de cada tema.


MUIÑO POZO DO CACHÓN\nPublicado por RIODERRADEIRO en 17:01\nMUROS AÑOS 80 BY BAR TOUSIÑO 1ª PARTE\nPublicado por RIODERRADEIRO en 20:33\nTEMPO PARA A MEMORIA:\nPublicado por RIODERRADEIRO en 22:10\nRioderradeiro rende HOMENAXE A DOMINGOS DOSIL CUBELO.\nBenquerida familia, moi prezados amigos e compatriotas, miñas donas e meus señores:\nDOMINGOS DOSIL CUBELO: IN MEMORIAM\nA flor do corpo murchou,\nquen tan firme florecera\nnon deixou de ser quen era\ncando en mudanza marchou.\nCon dignidade e grandeza\nterra barbeita labrara,\ncon coraxe recalcara\nque está o valor na cabeza.\nParadigma en decisión,\nexemplo de gallardía,\ntivo cabal corazón;\nEl con constancia atopou\nvalor na minusvalía,\ne abordou soberanía,\nque polo Bloque acadou,\ndesde a cadeira, a Alcaldía.\nO motivo de estarmos aquí, hoxe, congregados, obedece a unha causa e a un sentimento compartidos. Todos, como amigos de DOMINGOS DOSIL CUBELO, experimentamos a necesidade de expresar admiración pola súa persoa e pola súa obra que, por imperativo do guión, a cada conferenciante só lle toca glosar parcialmente. Sen embargo, imposible non aludir, de pasada, ao conxunto, para salientar o nexo que nos convoca e nos concita.\nUns antes, outros despois, chegamos a frecuentar o trato de DOMINGOS DOSIL, a coñecelo, a admiralo e a querelo; porque el, certamente, facíase respectar, pero tamén querer. Niso, precisamente, na querencia, vou tratar de centrarme.\n… Falo eu, non porque sexa o máis indicado, senón en nome de tódolos presentes. A todos pretendo incluír e representar nas palabras de honra. Chegado a este punto, permitídeme singularizar a Emilio Vilar Ramos (MILUCHO), a quen, en estricta xustiza, lle correspondería dirixirse a vós con mellores argumentos. A súa invencible timidez e a súa emotividade a flor de pel derivaron en min esta responsabilidade.\nCoñecín a DOMINGOS DOSIL CUBELO, de neno, de cando viña, pola Carretera de Arriba, aos recados á vila. Logo, a miña adolescencia e primeira mocidade transcurriron fóra da bisbarra e non volvín a saber DEL ata que foi protagonista dunha mala noticia.\nFago un salto cronolóxico para acadar o tramo final dos anos 70; entón tomei contacto firme con DOMINGOS por mor de atraelo á causa do nacionalismo. Daquela, ao abeiro dunha relación de tardes e seráns, xurdiu esa confianza e esa amizade (de seguro, semellante á vosa) que prenden e xermolan en terreo fecundo. Os primeiros comunicados onde daba a coñecer os seus proxectos asociativos foron obra común; el poñía a intelixencia e as ideas e a min tocábame a parte mecánica e a formal da letra e da literatura.\nTraio a conto estes datos co propósito de destacar como unha persoa afastada do mundo, cunha vida de reclusión forzosa -porque a sociedade non conta con el para cousa ninguna-, avocado a unha resignación perpetua, rompe os convencionalismos , busca e atopa unha saída. Depois viría a obra titánica que tanto nos asombra e nos enche de orgullo.\nPero volvo ao principio e quédome co amigo, amigo con maiúsculas. DOMINGOS DOSIL CUBELO foi un amigo leal, firme, coherente, xeneroso, con un sentido ético e estético da amizade que non eludía ningún compromiso. Estaba feito dunha soa peza, tiña carácter, tiña unha vontade de ferro, non se encollía fronte a problemas e dificultades. Non o podemos esquecer, ligado como está xa para sempre o noso sentimento ao seu comportamento. E así, co voso permiso, me atrevo a proclamalo.\nO meu reloxo enterrompe o seu curso no punto e hora do solpor, nas Paxareiras, fronte ao Mar Maior e ao Cabo Fisterra (alá polo 25 de xullo do 2010), á volta de Santiago, cando Ti, Domingos Dosil Cubelo, Milucho e quen rescata da ensoñación vivida a estampa dun intre que foi tempo importante…, os tres, estantíos, a contemplar o OCASO e a despedir aquel DÍA da PATRIA magnífico. Atrás quedaban a manifestación patriótica, o calor humano da Praza da Quintana, o xantar na Carballeira e o teu desafío de comparecencia (con pancartas e bandeiras do Bloque) no feudo institucional (do PP) xunteiro de repartir medallas. Atrás quedaba o policía pallaso que pretendiu inútilmente obstaculizarnos a entrada ao recinto feiral onde se movía sen tales impedimentos a numerosa prole traxeada de agasallantes e agasallados (do país dos ananos). Pero a ti, amigo Domingo( coa acreditación de invitado no peto) calquera te detiña, non te deixabas intimidar e abríaste paso con señorío, con arte, con autoridade, cunha forza incrible. E nós (na retagarda) admirados e pampos, satisfeitos de ser os teus escoltas, de garda pretoriana.\nCambio de terzo. Achégome ao presente. O meu reloxo está parado, agora, na túa casa -tarde-serán da premonitoria despedida-, escasos días antes do teu derradeiro ingreso hospitalario e do teu pasamento. O trío (mosqueteiro) anda a divagar, apaixoadamente, do divino e do humano coa colaboración parcial da botella de Chivas.\nPermitídeme, benqueridos amigos, que preserve o seu contido, tan só por delicadeza, para non profanar o texto e contexto do sumario, que ha manterse así, tal cal, secreto, sen engadir punto nin coma.\nFora o silencio testigo\ndun pensamento que atara,\nforas ti sempre ese abrigo\nde arroupamento sen tara.\nSe puider ser, meu amigo,\nterte outra vez cara a cara,\nvolverte a ver rescatara\na fe que se foi contigo.\nFalou febreiro co frío,\nescribiu de présa o drama,\nno teu corpo a mala trama,\na febre apagouna o río\nque en vendo mar te derrama.\nA vida ofrécenos, por fortuna, aínda a nós a ocasión de lembrar e honrar, nese amigo ausente da existencia, a unha persoa auténtica, humilde, próxima, patrimonio común da muradanía, cuio maior mérito reside na superación e no traballo constantes a prol dos disminuídos da bisbarra e de Galiza enteira …\nObendientes ás leis inexorables da natureza, foi chegado o momento dos adeuses. Quen, de momento, continúa despide e aplaude a quen parte (partiu), cargado de merecementos, rumbo ao alén, ao eido do absoluto, ese plano da realidade definitiva. Os amigos choramos aos amigos. A loita pola vida prosegue noutras mans, noutras mentes, noutras esperanzas en novas rebeldías.\nXa te alcanzou, amigo, en mala hora,\nprecisión de reloxo en dura espada;\nxa te feriu a morte en alancada\nque se abalanza e se alza en vencedora.\nDe milicia, no alén, andas agora,\nergueito e ben lanzal, en cabalgada;\ncobexa, capitán, a labarada\nda febre de vencer que nos devora.\nCando tocou vivir deches a talla,\ncando tocou sufrir fuches, sedento,\nbeber do manacial do propio alento\npara afrontar mellor outra batalla.\n¡Eis DOMINGOS DOSIL, brasón, medalla\nda tarefa común con fundamento!\n¡Como doe a traizón!; ¡canta pantalla\nprofana branca-azul no pensamento!\nPublicado por RIODERRADEIRO en 21:36\nMuros de San Pedro - A Coruña - Galicia\nPublicado por RIODERRADEIRO en 11:49\nPablo Seoane no Curro da Praza (en Muros)\nCon PABLO SEOANE e CÍA.\nPublicado por RIODERRADEIRO en 14:57\nPublicado por RIODERRADEIRO en 19:41\nPublicado por RIODERRADEIRO en 19:49\nPublicado por RIODERRADEIRO en 16:04\nPublicado por RIODERRADEIRO en 23:34\nDomingos Dosil Alcalde de Muros 200 2011\nPublicado por RIODERRADEIRO en 18:45\nDOMINGOS DOSIL CUBELO (alcalde para sempre)\nPublicado por RIODERRADEIRO en 18:48\nDOMINGOS DOSIL CUBELO (IN MEMORIAM)\nA familia nacionalista, o BNG, todos os que tivemos o privilexio de tratalo e de querelo somos, a partires de agora, máis pobres; porque éramos conscientes dos seus valores humáns e políticos. Que descanse en paz DOMINGO DOSIL CUBELO, xa liberado súas ataduras.\nUn exempo a seguir.\nPublicado por RIODERRADEIRO en 14:17\nRioderradeiro rende HOMENAXE A DOMINGOS DOSIL CUBE...


Curso de Historia da Teoría e activismo feminista - APUNTATE os eventos do Concello de Pontevedra\nCurso de Historia da Teoría e activismo feminista\nPrioridade mozas e mozos de 16 a 35 anos\nPrioridade mozas e mozos do concello de Pontevedra\nReconstrución retrospectiva e cronolóxica do feminismo como tradición intelectual e movemento social. Trátase de explicar 3 séculos de historia do feminismo e dos diferentes feminismos a grandes trazos para poder ter unha visión global da nosa xenealoxía.\n1ª sesión: Século XVIII: Ilustración e Modernidade\n2ª sesión: Século XIX: movemento sufraxista e conquista de dereitos civís e políticos\n3ª sesión: Século XX: feminismo socialista/feminismo marxista. O feminismo existencialista de Simone de Beauvoir\n4ª sesión: feminismo liberal de Betty Friedan. Feminismo radical dos´70. A política sexual de Kate Millet.\n5ª sesión: feminismos da diferenza. Anos ´80. Teoría Queer\n6ª sesión: Historia do feminismo Galego. Axenda propia\nPrazas: 15 (mozas e mozos, mixto)\nIdades: 16-35 anos (preferencia)\nPreferencia residentes no Concello de Pontevedra\nModalidade: presencial, mais se a situación de pandemia actual o require, pasará a formato on line a través de plataforma Zoom.\nDuración: 15 horas (dereito a certificado de asistencia)\nDatas: os martes 16, 23 marzo, 6, 13, 20 e 27 abril\nLugar: Local de Música municipal\nSOLICITUDES: tras o periodo de preinscrición, avisarase ás persoas admitidas para que formalicen inscrición coa achega de documentación (consentimento informado, autorización de menores de idade e fotocopia de DNI).\nCRITERIOS DE ASIGNACIÓN DE PRAZA: non primará a orde de solicitude. Priorizaranse persoas mozas do concello de Pontevedra. Solicitudes de persoal doutras idades ou doutros concellos, pasarán á listaxe de agarda. Se finalmente quedan prazas vacantes, avisarase ás persoas da lista de agarda.\nAVISO IMPORTANTE: programación suxeita á evolución da pandemia COVID-19. As actividades poderán sufrir modificacións/cancelación debido á situación sanitaria actual.\nOficina de Xuventude do Concello de Pontevedra (luns a venres de 9 a 14h)\nCasa da Luz, pza da Verdura s/n, 1º andar, 986 840367 xuventude@pontevedra.gal


Xogos de cociñeiro libre - Páxina 3\nA princesa Bebé adora entrar na cociña para facer algúns deliciosos prostres. Ela gusta de aprender novas receitas e xa aprendeu a preparar deliciosos cupcakes. Únete se-lle esta tarde para aprender con el para facer os seus propios Cupackes. Faga o que ela di-lle para rematar cada Cupcake cunha decoración agradable. Entón podes tentar facer a receita na súa cociña. Tes coraxe?\nPrincesa do bebé Little Pony cUPC\nSe sempre gusta de cociñar e, sobre todo, cocción, agora tes a oportunidade de preparar un delicioso bolo de caramelo. Vai ter que facer doces e bolo, entón eu poñelas en conxunto con deliciosos cremas. Se seguir os pasos da receita, certamente deixa un bolo verdadeiramente espectacular.\nCaramelo Bolo de capa Cooking\nEsta pequena princesa quere conmemorar unha festa inesquecible para o Día das meiga, e ela quere impresionar a todos cun fermoso bolo. Comprobe unha man na cociña para un delicioso bolo con unha decoración fantástica. Entón tamén ten que axudar a escoller o traxe que se sente mellor. Combinar o vestido con algúns accesorios adecuados para esta noite.\nPrincesa Primeiro Día das meiga.\nSe che gusta de estar na cociña para preparar deliciosas sobremesas. Con este xogo pode tentar facer un bolo especial, un citrus bolo. Estes son os pasos da receita para a carta e pode preparar unha deliciosa sobremesa que pode compartir cos seus amigos. Se atreverse, tentar facelo na súa cociña.\nBolo do limón Luscious\nOla Kitty invitou os seus amigos para facer unha deliciosa pizza. Primeiro ten que atopar todos os ingredientes que precisa e, a continuación, na cociña, siga a receita paso a paso, para facelo unha pizza de irresistible.\nOla Kitty Cooking Touchdown\nMáximo todos amamos sobremesas, e se son chocolate, moito mellor. Con este divertido xogo vai entrar nunha cociña para preparar unha deliciosa galletas crema. Prepara-los será moi fácil, só tes que ir facer o que indica o partido. Non hai tempo, entón relaxarse e ter un bo tempo.\nEntrar na cociña e axudar Yuna preparar deliciosos bolos caseiros para o ano Lunar chinés Lunar. Vostede simplemente ten que tomar todos os utensilios necesarios, vai atopar nas baldas de cociña, e en seguida, siga detallada todos os pasos da receita. Certamente vén doces irresistibles.\nTen ido para visitar a torta de morango doce e decidiron facer unha deliciosa sopa de galiña. Primeiro ten que cortar todos os ingredientes, e, a continuación, siga a receita ao pé da letra. Se fai iso de maneira correcta eu estou seguro que obter unha deliciosa sopa. Se atreverse, entón podes facer na súa casa para invitar a todos os seus amigos. Claro que pasar unha noite super divertido na cociña.\nAmorodo Aula de cociña\nSaber con pequeno Tinkerbell a facer un delicioso bolo no forno. Primeiro ten que ir á tenda para mercar todos os ingredientes que precisa. Despois, seguiu á risca as instrucións da receita. Entre as dúas conseguiréis preparar un delicioso bolo para ti exhortar os seus amigos. Pase unha tarde divertida na cociña co máis agradable e divertido de todos fadas.\nCociñar Bolo Fada Sininho


A Vicepresidencia da Deputación reivindica a oficialidade do Día de Rosalía con 30 actividades - Xornal de Lugo " />\nDeputación de LugoVicepresidenciaDía de RosalíaMes de Rosalía\nA vicepresidenta do Executivo Provincial, animou “a todos os concellos, entidades e colectivos a sumarse á celebración do Día de Rosalía, neste e en vindeiros anos, para acadar o recoñecemento oficial desta data”. Na presentación participaron o escritor Antonio Reigosa, da Asociación de Escritores en Lingua Galega (AELG) e Montse González, responsable do Servizo de Normalización Linguística da Deputación de Lugo, que contribuíron a artellar a programación e coordinarán cadanseu recital poético.\nO sábado 22 de febreiro, ás 13:00 horas, a AELG realizará no Parque de Rosalía de Lugo a tradicional lectura popular da obra de Rosalía, á que poderán sumarse todas as persoas que o desexen. Antes, lerase un manifesto asinado polo escritor Daniel Asorey centrado no fénomeno da emigración e do que signifou para Galicia.\nO venres 28 de febreiro, ás 20:00 horas, no Salón de Actos da Deputación de Lugo, celebrarse un acto poético musical coa presenza de 23 poetas que lle porán voz a poemas de Follas Novas e Cantares Galegos e recitarán versos da súa propia autoría sobre temáticas abordadas por Rosalía de Castro. A cantautora Paloma Suances acompañará o acto con varias pezas musicais.\nDurante o Mes de Rosalía, dúas montaxes teatrais xirarán polos concellos da provincia. Unha delas será Rosalía de Culturactiva, unha montaxe para público familiar que recrea parte da infancia da escritora e que se está a estrear en toda Galiza. A primeira representación será o sábado 15 de febreiro ás 18:00 horas no Salón de Actos do Pazo de San Marcos.\nZoelas, Paloma Suances, Faia, Xoana e García MC completan o elenco de\nactuacións musicais que se desenvolverán durante o Mes de Rosalía, no\nSalón de Actos do Pazo de San Marcos.\nGrafiti nos colexios\nO graffiti será o outro elemento da oferta cultural do Mes de\nRosalía.Otro Prisma e Concepto Circo realizarán intervencións artísticas\nen doce colexios da provincia.\nAdemais, o 6 de marzo, o Salón de Actos do Pazo de San Marcos acollerá\nunha proxección de audiovisuais realizados en centros escolares arredor\ndo Día de Rosalía, na que a pintura mural tamén terá protagonismo.


Eli Paperboy Reed: a voz do novo soul – disquecool\nPor Disquecool Música 03/08/2011\nEli Paperboy Reed: a voz do novo soul\nEli "Paperboy" Reed nun concerto o ano pasado en Barcelona.\n* Colaboración especial de Elena Durán\n“Un branco que canta coma un negro”.\nÉ a definición máis común da proposta do americano Eli “Paperboy” Reed. Cando o escoitas, o espírito da vella tradición do soul emerxe transportándote á época de Otis Redding, Wilson Pickett ou Sam Cooke; aínda que Eli, con tres discos publicados, xa non ten que demostrar nada. A súa potente e apaixonada voz, a sonoridade e forza das súas cancións e a presencia escénica que o caracteriza, son as súas mellores armas e as que o converten no rei do soul do século XXI.\nPor iso, e despois da gran actuación que ofreceu na Sala Capitol o pasado mes de novembro, estaba claro que o concerto do pasado xoves 28 de xullo en A Coruña era unha cita ineludible no noso calendario musical deste verán. Gracias á xira “ Sons Estrella Galicia”, coa que tamén ofreceu dous concertos no teatro Lara de Madrid os días 26 e 27, o cantante americano e a súa banda aterraron por segunda vez en Galicia para encandear ao público dun abarrotado Playa Club. E conseguírono.\nCon máis de media hora de atraso -para non cambiar os hábitos da sala -, o grupo subiu ao escenario para quentar a un público xa exaltado, mentres o pianista facía as honras e presentaba ao esperado soulman, que con só un chorro da súa voz deixou a pel de galiña aos asistentes.\nO comezo foi un pouco frouxo, debido principalmente ao son do Playa Club, que foi desastroso. Aínda que mellorou un pouco no transcurso do concerto, para ser unha das salas mellor reputadas de Galicia o do son foi vergoñoso. Eli tamén saíu ao escenario un pouco lonxano, imaxino que preocupado polos problemas técnicos do equipo, dirixíndose ao público unicamente para saudar en castelán tras a primeira canción. Pero segundo foi avanzando o concerto foi crecendo a conexión cos asistentes ata meterse no bote ata a última fila. Tras a explosión que xerou o terceiro tema Help me, incluído no seu último álbum, chegou Tell me what I wanna hear, no que despregou o seu carisma acompasado polos ritmos de swing característicos do tema, facendo repetir as súas consignas aos asistentes e mesmo atrevéndose a preguntar en galego se queríamos bailar “un pouquiño”.\nNo repertorio, aínda que na súa meirande parte cheo de ritmos bailables, tamén tiveron cabida as baladas, coma Just like me ou Young Girl, coas que Eli deu renda solta á súa capacidade vocal. Pero o que realmente moveu ó público foi o seu himno Come and Get it, que da título ao último álbum, moito máis pop do que nos ten acostumados, co que animou ás mozas a achegarse aos seus “homes”, despregando así a súa faceta máis sedutora.\nPero chegou o cumio do concerto e Eli, convertido xa nun predicador, gritando, axeonllándose, saltando e, aínda que pareza incrible, despeiteándose, saíu do escenario cun Playa Club totalmente entregado, que non permitía finalizar así a súa actuación. Despois duns minutos no que os cánticos futbolísticos inundaron a sala- ¿onde quedou aquela petición de outra canción?- Eli e os True Lovers voltaron aos seus postos para ofrecer un fin de festa irrepetible, coa interpretación de Explosion, o tema máis enérxico e bailable do repertorio, no que pode recordar aos mellores tempos de James Brown, poñendo ao público do revés.\nXa de retirada, suando polos catro costados, achegámonos á saída da sala e, coma sempre nos seus concertos, agardábanos un Eli sorrinte e entregado á marea de fans que reclamaban un autógrafo, despedindo así un concerto excitante e único na cidade.\nFoto | Alterna2\nA Coruñaconcertoeli paperboy reedplaya club\nAnteriorBuscando a lingua do pop (I): indonesio\nSeguinteO Marisquiño: deporte, cultura urbana e música


SANIDADE LEVANTA A LIMITACIÓN DA MOBILIDADE NO CONCELLO DE BURELA\nO conselleiro de Sanidade, Jesús Vázquez Almuiña, anunciou hoxe en rolda de prensa, logo da reunión con expertos do Comité Clínico onde se revisaron as medidas de restrición que estaban en vigor na Mariña lucense como consecuencia do brote da covid-19, que se levanta a limitación da mobilidade no concello de Burela, o único de todo o distrito sanitario da Mariña que aínda tiña restrinxido o movemento.\nDeste xeito, Buela únese aos concellos de Barreiros, Cervo, Foz, Ribadeo, Viveiro e Xove que xa tiñan mobilidade completa dende a pasada semana e aos de Alfoz, Lourenzá, Mondoñedo, Ourol, Trabada, O Valadouro e O Vicedo, que recuperaron a mobilidade sen restricións hai quince días.\nO conselleiro de Sanidade quixo destacar o gran traballo e o esforzo realizado tanto pola corporación municipal como pola cidadanía de Burela, dos que alabou o seu comportamento responsable durante estas semanas.\nPara o conxunto de concellos do distrito da Mariña seguen vixentes as medidas de prevención de redución de aforos nos bares e centros de ocio ao 50% e o cumprimento dos horarios de apertura e peche de forma escrupulosa, permitíndose dende agora pechar unha hora máis tarde, a unha da madrugada. Tamén se manteñen os límites xerais de 60 persoas para actividades en espazos pechados e 150 ao aire libre, e un máximo para grupos de persoas non convivintes de 10.\nAs modificacións referidas á mobilidade nos concellos publicaranse hoxe mesmo no Diario Oficial de Galicia e entrarán en vigor ás 00.00 horas.\nPor outra banda, o xerente do Sergas, Antonio Fernández-Campa, sinalou que, ata onte, fixéronse 4.092 PCR como consecuencia do brote da Mariña, sendo na actualidade o número de casos activos 69, 10 menos que no día de onte.\nO xefe do servizo de Oncoloxía do Hula e membro do Comité de Expertos, o doutor Sergio Vázquez Estévez, insistiu hoxe na necesidade de utilizar a máscara en todo momento, incidindo especialmente na obrigatoriedade de levala nos establecementos de hostelería, incluídas as terrazas, sempre que non se estea consumindo. Tamén lembrou que, aínda que non se pode obrigar a empregar mascarilla nas xuntanzas particulares de non convivintes, recoméndase o seu uso.\nPola súa banda, o doutor Vázquez Lima, xefe de servizo de Urxencias do Hospital do Salnés, e membro tamén do Comité Clínico, manifestou que tanto as xuntanzas como as festas son entornos que faciltan o contaxio, polo que pediu que, se non son estrictamente necesarias, se traten de evitar.\nAlmuiña insistiu de novo na súa preocupación por dous factores. Un deles son as xuntanzas de xente nova, que se seguen a celebrar fundamentalmente de noite e lembrou a prohibición existente de realizar botellón. O outro son os casos importados e lembrou que a Xunta de Galicia ten activado un teléfono específico, o 881 00 20 21, para atender a todas aquelas persoas que visiten Galicia nos vindeiros meses.


Morre Jean-Paul Belmondo, eterno sedutor do cine francés e última icona da Nouvelle Vague | sephatrad\n« Henry David Thoreau: pensar en la disidencia\nEs mòrt l’actor Jean-Paul Belmondo »\nMorre Jean-Paul Belmondo, eterno sedutor do cine francés e última icona da Nouvelle Vague\n7 septembre 2021 //\nTras protagonizar xunto a Jean Seberg «À bout de souffle», do director Jean-Luc Godard, a figura do actor erixiuse en lenda\nBelmondo, durante a homenaxe que lle tributou o cine francés na gala dos premios César 2017.\nSe Catherine Deneuve reina indiscutiblemente no ceo estrelado do cine francés desde o falecemento no 2017 de Jeanne Moreau, tamén Alain Delon (Sceaux, 1935) poderá facelo a partir de agora. Morreu aos 88 anos o seu gran rival, Jean-Paul Belmondo (Neuilly-sur-Seine, 1933), aquel eterno sedutor cuxas armas non eran a beleza perfecta do rostro de Delon senón o sorriso burlón, o xesto canalla do seu desafiante pero máis ben feúcha cara (marcada por ese nariz crebado que lle deixaron os seus primeiros pasos xuvenís como boxeador).\nO propio Alain Delon, que compartiu cartel con Belmondo en películas como Borsalino (1970), confesou estar «completamente esnaquizado. Non estaría mal se nos fósemos os dous xuntos. Era unha parte da miña vida», confesou á canle televisiva CNews Delon, quen mantivo con Belmondo unha gran amizade disfrazada de pugna cinematográfica para alentar o morbo do público.\nBelmondo era a simpatía exultante do caradura e o vividor contra pósea un tanto hierática do divo Delon: si, o protagonista de Simpático lercho, aquela comedia de 1966 dirixida por Jean Becker. Pero para entón a súa lenda estaba en marcha, erixiuna o seu papel en À bout de souffle [Ao final da escapada], o mítico filme que rodou Jean-Luc Godard sobre unha historia de François Truffaut e que é un dos alicerces fundamentais da Nouvelle Vague. Antes traballara xa con cineastas da talla de Marcel Carné, Claude Chabrol, Alberto Lattuada, Peter Brook, Claude Sautet e Vittorio de Sica, pero foi Godard quen entronizou a súa figura.\nBelmondo arrastraba problemas de saúde desde que no 2001 sufriu un accidente cerebrovascular, e onte faleceu «tranquilamente» tras pasar varios días «moi fatigado», explicou o avogado e amigo persoal do actor, Michel Godest, como recolle Efe.\nFillo dun escultor -Paul Belmondo, autor de gran número de monumentos públicos de París- e unha pintora, creceu nesta familia italiana de artistas e sentiu paixón pola arte desde neno, interesouse rapidamente pola interpretación e estudou, a partir de 1951, no Conservatorio de París. Fixo teatro (ao que regresou despois na súa madurez). E tras aquel fito godardiano -ese Michel Poiccard, un antiheroe provocador e sedutor, afastado dos estereotipos hollywoodienses nos que se inspiraba o propio Godard-, fixo un puñado de filmes que aínda conservan a etiqueta de culto como Un mono no inverno (1962), Pierrot, o tolo (1965) e A sirena do Mississippi (1969). Pero enseguida pasouse ao cine máis comercial, acción, gánsteres e aventuras, con escenas de risco que insistía en rodar el mesmo, sen dobre, ás ordes de realizadores como Philippe de Broca. Estas escenas acabaron converténdose nunha dos acenos de identidade de Bebel, como era coñecido popularmente. Así, protagonizou cintas como O home de Río (1964), Borsalino (1970), O clan dos marselleses (1972), O magnífico (1973) e O profesional (1981).\nCunha carreira que se estendeu de 1959 ao 2009, na que deu contrapunto a algunhas das actrices máis brillantes do momento, como Sophia Loren, Deneuve, Moreau, Annie Girardot, Ursula Andress, Anna Karina ou Jean Seberg, Belmondo converteuse nun símbolo de Francia, onde os seus personaxes de pícaro sedutor, que no fondo é un sentimental de bo corazón, acabaron formando parte da familia.\nCoñecida a súa paixón polas mulleres, tivo unha procelosa vida sentimental. En 1955 casou con Elodie Constantin, amiga da infancia da que se divorciou en 1965 e con quen tivo tres fillos. Tras separarse, mantivo relacións con Ursula Andress e Laura Antonelli. A súa segunda esposa foi a actriz Nathalie Tardivel, coa que tivo outro fillo antes de divorciarse no 2008. Ese ano iniciou unha relación coa ex-chica playboy e modelo belga Barbara Gandolfi, o que, lembra Efe, causou certo escándalo xa que era 42 anos máis nova que Belmondo.\nUn puñado de películas que permanecerán\nBelmondo construíu unha carreira irregular, baseada máis na popularidade que na calidade, e gañou moi poucos premios pero deixa para a historia —entre case un centenar de títulos, e máis aló de Ao final da escapada— un puñado de filmes que permanecerán, segundo a selección de Alicia García de Francisco para Efe.\n«Dúas mulleres» (1960), Belmondo fronte a Sophia Loren.\nMagnífica película de Vittorio de Sica, pasou á historia polo Óscar de Sophia Loren (o primeiro para un intérprete dunha película que non fóra en inglés). É exemplo do interese de Belmondo por facer cine fóra do seu país, pero non necesariamente en EE.UU., onde se sentía fóra de lugar.\n«Pierrot, o tolo» (1965), un personaxe á medida.\nTerceira colaboración con Godard. Belmondo formou parella con Anna Karina na película máis enérxica do realizador suízo e o seu maior éxito comercial. E iso a pesar de que non é unha historia con estrutura ao uso, se non un exercicio do director e unha reflexión sobre o amor que tivo a sorte de toparse cunha parella protagonista que destilaba química.\n«Borsalino» (1970), inesquecible dúo con Alain Delon.\nBelmondo era o feo e Delon o guapo, un rostro esculpido en mármore. Os dous souberon espremer a súa amizade/rivalidade, pero a pesar de todo só fixeron dúas películas xuntos: Borsalino e, 30 anos despois, Un de dous.\n«O profesional» (1981), o Belmondo máis duro.\nBelmondo centrouse en realizar películas recadadoras en que tiña personaxes ou ben simpáticos ou ben duros. Da segunda quenda destaca O profesional, filme de acción en que interpreta a un axente secreto francés mestura de Bond e Harry o Sucio.\n«O imperio do león» (1988), o seu único premio César.\nA pesar de ser un dos actores máis populares do cine francés, Belmondo só logrou un nomeamento e unha vitoria nos César. Foi co imperio do león, de Claude Lelouch, en que encarna a un home maior que quería retirarse a unha illa deserta. Facía anos que a súa estrela se apagou e refuxiábase no teatro.\n[Imaxe: Ian Langsdon | Efe – fonte: http://www.lavozdegalicia.es]\nÉtiquettes Cinéma, Décès, Formation, Identité, Interpretação, Prix, Théâtre


A Iniciativa veciños e estrada Aparece no Balears silenciosas en Indonesia - The Crane máis bonito da XCMG en Ecuador - China Xuzhou Fenghe Intelixentes\nA Iniciativa veciños e estrada Aparece no Balears silenciosas en Indonesia - The Crane máis bonito da XCMG en Ecuador\nTras o desenvolvemento de máis de tres ano, o veciños e estrada cambiou de iniciativa de China para un consenso internacional, a adquisición dunha serie de importantes logros. Mentres tanto, o Bonus da Iniciativa veciños e estrada tamén trae preciosa oportunidade de desenvolvemento para a industria de maquinaria de construción de China.\nKabaena illa de Indonesia mostra persoas con cocos, mar vento suave e danza nubes baixo o ceo azul. Con recursos abundantes de minerais, esta terra máxica comeza a demostrar vitalidade novo e espertar o Kabaena longo durmir baixo iniciativa veciños e estrada de China.\nRecentemente, catro QY25K5-I camións pluma de XCMG realizaron elevación cooperativa de corpo reixa no Kabaena illa de Indonesia.\nO proxecto está en fase de construción de dous períodos. O primeiro período de dúas liñas de fabricación entrase en fase de conclusión, eo segundo período, o cal está en construción no presente, inclúe oito liñas de fabricación. O corpo de reixa baixo elevación, con 15T de peso e 20m de altura, require operación conxunta por catro máquinas. É, sen dúbida, unha proba de rendemento do guindastre, e construción empresa escollera XCMG QY25K5-I para realizar a tarefa.\nComo un modelo de camión guindastre coa maior propiedade global, XCMG QY25K5-I camión guindastre realizou moitos proxectos internacionais de construción en case 20 anos. O levantamento constante e altamente eficaz, xiro, luffing e excelente rendemento elevado gañou eloxio de clientes e operadores.


A catedral-fortaleza de Santiago - Rocha Forte\nO castelo de Rocha Forte era a proxección exterior da catedral-fortaleza de Santiago, a verdadeira cabeza eclesiástica, administrativa e militar do señorío dos arcebispos de Compostela. Ao longo dos s.XIII e XIV comezan a facerse novas construcións nela para mellorar a súa capacidade defensiva. Estes cambios foron iniciados polo arcebispo Rodrigo de Padrón, pero acentuáronse especialmente con Berenguel de Landoira.\nA diferenza entre as modificacións dun e outro arzobispo é tamén simbólica, xa que Berenguel dálle un verdadeiro carácter ofensivo, construindo dunha serie de torres situadas estratexicamente para protexer o edificio e reforzar a súa imaxe de poder con respecto ao exterior. Mentres que Rodrigo de Padrón tentou mellorar a proteción da basílica e os seus tesouros, Berenguel converte a catedral nun verdadeiro alcázar e pasa da defensa pasiva á activa.\nA construción do alcázar compostelano non é un feito illado, senón que se reflicte tamén noutras catedrais do momento, como a de Tui. Tamén responde aos cambios que se estaban a dar na arquitectura militar: o paso da fortaleza románica á gótica e á defensa activa, que supuxo unha serie de reformas ou substitucións nos castelos galegos da época.\nO resultado de todas estas actuacións foi a construción dunha verdadeira fortaleza que incluía no seu interior o santuario e a catedral, ao cabildo e o arcebispo, pero tamén a torre señorial, o cárcere, o casteleiro e as súas tropas. Neste escenario, os arcebispos preséntanse como Señores da Terra de Santiago, principais señores feudais de Galicia e dos máis importantes do reino de Castela. Dispoñían da súa propia residencia fortificada, alí onde radicaba a esencia do seu poder: o santuario.\nO tecido de castelos que inzaba o territorio feudal do arcebispo de Compostela respondía a un mesmo modelo de implantación na paisaxe. As fortalezas foron construidas en puntos estratéxicos para o control das vías de comunicación e dos labregos e burgueses do señorío.\nEste trasfondo simbólico da fortaleza como clave da opresión feudal queda manifesto na orixe das revoltas irmandiñas e nos testemuños do preito Tavera-Fonseca, como aquel que afirma que o verdadeiro sentido do castelo de Rocha Forte era subxugar a cidade de Santiago.\nSueiro Gómez de Toledo\nUn arcebispo asasinado ás portas da catedral.


Carril explica como o Goberno do Sr. Negreira puido evitar o despexo do Ofimático - Outras Novas - Bloque Nacionalista Galego da Coruña - BNG - Bloque Nacionalista Galego\nCarril explica como o Goberno do Sr. Negreira puido evitar o despexo do Ofimático\nCarril, con puxo violeta na imaxe, estivo encadeado ao portal da casa finalmente desaloxada\nBNG da cidade da Coruña 27 nov. 2014 - 16:15\ndo goberno sr negreira carril ofimático\nA Coruña, 27 novembro de 2014- O portavoz do Grupo Municipal do BNG, Xosé Manuel Carril, pasou a noite coa familia desaloxada do Ofimático e coas activistas de Stop Desafiuzamentos co fin de que se evitase este desaloxo, até o punto de chegarse a encadear ao portal da casa en cuestión. En declaración aos medios, Carril, quen acompañara a familia desaloxada en numerosas ocasións, puxo de manifesto que o Sr. Negreira puido ter evitado o desafiuzamento mediante a exclusión do sector as casas e os terreos afectados pola ponte do Ofimático, a través da paralización inmediata das obras de urbanización nesta parte da ponte e a través da modificación do planeamento.\nCarril, que avogaba pola paralización inmediata e cautelar das obras de urbanización na parte da ponte (isto é, a paralización da execución da urbanización da zona afectada e dos actos previos para a mesma tales como os desaloxos), sinalou que o Goberno do Sr. Negreira puido ter modificado o planeamento do PXOM e o propio Plan Parcial do Ofimático e, en consecuencia, o proxecto de reparcelación e de urbanización.\nExplicou o nacionalista que a modificación do planeamento do PXOM e do Plan Parcial do Ofimático faríase para, por unha banda, excluír do sector as casas e terreos afectados pola ponte e, pola outra banda, suprimir a ponte e, conseguintemente, reordenar o sistema de accesos ao sector. Lembrou Carril que a ponte é un elemento básico estruturante do Ofimático, razón pola que, de suprimirse, habería que prever a reordenación de accesos ao sector.\nPor último, o portavoz do Grupo Municipal do BNG admitiu que a operación era algo complexa, mais salientou que tamén foron e son complexas todas as modificacións do planeamento que acomete o Goberno do Sr. Negreira en beneficio dos grandes promotores; alén dos privados, entre os que se pode incluír a Xestur, sinalou.\nO BNG reivindica os dereitos das mulleres e a democracia no xuízo contra Dani e David


Fin de semana de campeonato : calzón náutico y ¡a la playa! - morrazo tribuna\nHome Galicia Las Cosas de la Vida Fin de semana de campeonato : calzón náutico y ¡a la playa!\nFin de semana de campeonato : calzón náutico y ¡a la playa!\nRías Baixas Tribuna junio 18, 2015 Galicia, Las Cosas de la Vida,\nVENRES : Continúa a influencia anticiclónica coa persistencia do aire cálido, aínda que unha fronte moi pouco activa deixará nubes no extremo norte da Comunidade. Con esta situación, agárdanse ceos pouco anubrados ou despexados en xeral, con nubes de estancamento persistentes no norte de Lugo, que de xeito máis ocasional afectarán a puntos do norte da Coruña. As temperaturas non experimentarán cambios significativos, con lixeiros descensos das máxmas na metade norte. Os ventos soprarán do nordés, moderados na costa e frouxos no interior pola mañá, aumentando en xeral en intensidade pola tarde cando acadarán refachos fortes no litoral entre Bares e Fisterra.\nSÁBADO : Unha xornada máis, Galicia continuará baixo a influencia anticiclónica con tempo moi estable. Os ceos estarán despexados con só algunhas nubes de estancamento no norte de Lugo durante as primeiras e derradeiras horas do día. As temperaturas non terán cambios significativos, con algúns descensos puntuais. Os ventos soprarán do nordés na metade norte, con intervalos moderados mesmo fortes entre Bares e Fisterra. No sur os ventos serán frouxos de dirección variable con réxime de brisas nas Rías Baixas.


LOURENÇO, XOGRAR - Librerías Espacio Lector Nobel\nEn opinión do xurado, nesta obra de Manuel Portas destaca a contribución da novela á divulgación da historia e da literatura medieval galegas por medio dun personaxe pouco coñecido, o xograr Lourenço, que constitúe a porta pola que nos asomamos non so aos conflitos políticos que determinaron o que hoxe somos como país senón tamén ás vidas entrelazadas das distintas clases sociais da época. Mediado o século XIII, Lourenço, un rapaz, un humilde vilán, soña con ser trobador. Como xograr do cabaleiro Joam García de Guilhade, buscará fortuna nas cortes peninsulares no empeño de que a súa arte sexa recoñecida polos escritores contemporáneos. Nin as burlas, nin os desprezos clasistas, nin as penalidades das continuas viaxes, nin sequera as descualificacións sobre os seus dotes literarios conseguirán vencer a súa férrea vontade. Unha morea de poetas, moitos deles nobres sen diñeiro, pululan polas cortes á procura do favor do rei. Eles non van consentir que un vulgar xograr, un aprendiz de ferreiro, fillo dun soldado anónimo e dunha simple cociñeira, poida equipararse a eles. Por se fose pouco, o mozo é de carácter namoradizo e arrastra desde a adolescencia unha historia de amor coa filla dunha das familias máis sobranceiras da época.


Elas foron quen de ir abrindo camiño, tecendo a história de Vigo, unha história que silencia en xeral o grande labor das mulleres, por iso este recoñecemento para que a memoria e a historia den o protagonismo que corresponde ás mulleres.\nO Roteiro descurre por quince puntos da cidade cos que se quere visibilizar as mulleres e que a cidade de Vigo poña en valor a igualdade tan necesaria para construir unha sociedade democrática. Comezará de modo guiado ás 11:00 h. na praza 8 de Marzo, inaugurada en 2002 como un lugar para a reflexión lúdica e reivindicativa da situación actual das mulleres e un espazo integrador para a mostra de propostas creativas.\nDescurre pola Casa das Mulleres (Rua Romil, 20), reivindicación histórica do feminismo e realidade desde 2002, un espazo onde todas somos nós; o lavadoiro A barroca (Poboadores) lugar para a comunicación fora do ollo patriarcal; a Praza da Ribeira do Berbés, a imprenta Juan Compañel (Rua Real, 12) onde se imprimiu en 1863 Cantares gallegos de Rosalía de Castro; a Estación Marítima, como testemuña da emigración, un éxodo que afectou por igual a homens e mulleres a comezos do século XX; as ruas Pescadería e Cesteiras, enclaves tradicionais de traballos das mulleres; o mercado da Praza da Constitución; ou o Centro de Documentación e Recursos Feministas (Biblioteca Central) a única existente na Galiza.\nO Roteiro continua despois pola rua do Príncipe, con unha parada dedicada a Olimpia Valencia (rua do Príncipe, 11) a primeira muller galega licenciada en medicina e con outras duas paradas (no Círculo Mercantil e no Marco, antiga cárcere de Vigo) nas que se lembra a duas vítimas do fascismo. A primeira, Rosario Hernández Diéguez, A Calesa (Vigo, 1916-1936), filiada á UGT e vendedora de xornais torturada e asasinada por unha esquadra da Falanxe. E a segunda, Urania Mella Marco (Vigo, 1900- Lugo, 1945), presidenta da "Union de Mujeres Antifascistas de Vigo", alfabetizadora e mestra de piano, que foi detida pela sua traxectória e condenada a morte. Foille comutada a pena por doce anos de cárcere, e morreu un mes depois de recuperar a sua liberdade.\nDespois dunha parada no Espazo contra a Violéncia de Xénero (rua Ronda don Bosco) onde se situa un marcador electrónico que sinala o número de mulleres asasinadas durante o ano no conxunto do Estado, o Roteiro remata na rua Concepción Arenal, 6, cunha lembranza ás pedagogas e educadoras Concepción Arenal (Ferrol 1820-Vigo, 1893), Ernestina Otero Sestelo (Redondela 1890-1956) e Antía Cal (La Habana, 1923).\nAo remate deste percorrido guiado polo roteiro, terá lugar no MARCO ás 12:30 h. un acto de presentación deste proxecto que consistirá nunha combinación da palabra con as artes escénicas e musicais, e que está aberto à toda a cidadania até completar o aforo.


A CIG-Ensino ameaza cunha folga xeral se o PPdeG derroga o Decreto do Galego -\nA CIG-Ensino ameaza cunha folga xeral se o PPdeG derroga o Decreto do Galego\nPreocupación polo mapa sociolingüístico do país\nO secretario xeral do sindicato, Anxo Louzao, considera moi graves as declaracións de Alberto Núñez Feijoo antes de chegar a presidir a Xunta.\nRedacción Vieiros/ EP - 17:25 24/03/2009\nO secretario xeral da CIG-Ensino, Anxo Louzao, ameazou esta terza feira con recorrer á folga xeral e á "paralización do ensino" en Galiza se o novo Goberno do PPdeG decide derrogar o Decreto do Galego.\nEn conferencia de prensa, Louzao afirmou que a central sindical vai comezar unha campaña para "explicar as pretensións" do vindeiro Goberno en relación á nosa lingua, recalcando que esta é "sumamente difícil de entender, salvo dende o máis profundo antigaleguismo". Nesta liña, o sindicalista lembrou o "retroceso importante no uso do galego" que evidencian "todos os estudos", entre eles os datos "demoledores" do mapa sociolingüístico que se coñeceron a pasada semana, e que sinalan que en 12 anos reduciuse á metade o número de persoas monolingües en galego. Segundo Louzao, estes estudos "deberían preocupar" aos gobernantes, e movelos a "tomar medidas", e non deixalos quedos, "a menos de que o que se pretenda sexa a extinción do noso idioma".\nSe fai falta, "enfrontados" e senón, "abertos ao diálogo" para evitar a "paralización do ensino en Galiza"\nEn canto ao ensino, Louzao lembrou que, a pesar da existencia da Lei de Normalización Lingüística, publicada hai 26 anos, que xa estabelecía que o 50% das materias se impartisen en galego, na actualidade "a súa aplicación está moi lonxe de acadar este obxectivo". Pos isto aclarou que "só se pode falar de imposición da lingua" dende perspectivas que pretendan "a súa aniquilación", xa que, segundo sinalou, "ao longo da historia, o galego foi proscrito e perseguido no sistema educativo" como lingua "de segunda clase, e no seu propio país".\nAnte este panorama, o secretario xeral de CIG-Ensino revelou que este sindicato vai estar enfrontado co PPdeG, xa que non están "dispostos a perder o idioma como marca de identidade", mais lembrando, ao tempo, que están "abertos ao diálogo" para evitar "ter que recorrer á paralización do ensino".\nComentarios (0) - Categoría: 00-Xeral - Publicado o 25-03-2009 12:24


Produtores leiteiros daneses inspíranse en EuroDairy fronte ao desafío das novas cotas de fósforo | AGACA\nPor Agaca Xullo 2, 2018 12:40\nFeiraco e Condes de Albarei, anfitrións de Rede Eusumo para divulgar cooperativismo entre estudantes 0 11.Abr\nBélgica mostra como xestionar datos en granxas de vacún co proxecto EuroDairy 0 12.Set\nUnha nova lexislación danesa introduce unha cota para a aplicación de fósforo por hectárea. Isto significa que os produtores leiteiros daneses necesitan fortalecer o seu enfoque no uso do fósforo. Buscan a inspiración no resto de Europa para atopar solucións sólidas aos desafíos.\nDinamarca cambiou a regulación da produción animal. Anteriormente, a regulación centrábase principalmente no nitróxeno. Coa nova regulación, tanto a cota de fósforo como a de nitróxeno están no punto de mira. A cota de fósforo está a afectar principalmente aos produtores de leite que utilizan unha derrogación danesa da directiva de nitrato. A derrogación implica que os agricultores poden aumentar a cantidade de nitróxeno de 170 kg a 230 kg por hectárea. Ao mesmo tempo, as granxas acollidas á derrogación deben seguir solicitudes especiais con respecto á elección das colleitas, o cultivo e a medición dos contidos de nitróxeno e fósforo do chan. Aproximadamente un terzo dos produtores leiteiros daneses produce baixo a derrogación da directiva sobre nitratos.\nA nova regulación de fósforo require que unha granxa leiteira normal teña unha cota de fósforo de 30 kg de fósforo por hectárea. Nas granxas leiteiras que se acollen á derrogación, a cota é de 35 kg de fósforo por hectárea. O fósforo da cota de fertilizantes minerais está incluído e representa un serio desafío para as granxas de derrogación.\nLimitaciones no uso de fertilizante inicial para millo\nCoa cota de fósforos, as granxas acollidas á derrogación non poderán comprar fertilizante inicial para o millo sen reducir a aplicación do esterco de gando. Normalmente, un fertilizante mineral colócase debaixo da semente cando se sementa millo. O valor do fertilizante inicial é de aproximadamente 70 € por vaca. Dado que os agricultores daneses teñen unha forte presión sobre as finanzas, o prezo de 70 € por vaca é unha parte considerable do ingreso total.\nA cota de fósforo empuxa aos agricultores para atopar unha nova práctica de manexo para substituír o uso de fósforo como fertilizante iniciador. Unha solución podería ser un esparexedor de xurro, capaz de depositalo con exactitude na fileira de millo antes de sementalo. Entón o fertilizante mineral sería substituído por xurro.\nMirando fóra das fronteiras danesas, identificouse un sistema de Alemaña, que pode depositar xurro en dous niveis. Un GPS, que se coloca no tractor, permite que a semente se coloque directamente sobre o xurro. En 2019, os agricultores daneses e os contratistas agrícolas daneses probarán o sistema.\nInspiración do taller EuroDairy\nUn taller de EuroDairy centrouse na estimación dos balances minerais. Aquí, os representantes daneses inspiráronse no enfoque holandés: a ferramenta ANCA ( Annual Anutrient Cycling Assessment).\nEn Dinamarca, a produción láctea e a de cultivos arables estímanse por separado. Na ferramenta holandesa, a avaliación únese, o que brinda unha mellor visión xeral e a posibilidade de actuar sobre un enfoque total da explotación agrícola e, por tanto, identificar formas de aumentar a utilización do fósforo.\nO taller tamén mostrou que os concentrados holandeses tiñan un menor contido de fósforo en comparación cos concentrados daneses. Ao implementar isto en Dinamarca, os agricultores contarían con condicións melloradas ao manexar a cota de fósforo\nEuroDairy é unha rede internacional para aumentar a sustentabilidade económica, social e ambiental da produción leiteira en Europa, nun momento de desafío sen precedentes para o sector. Financiado polo programa Horizonte 2020 da UE, EuroDairy fomentará o desenvolvemento e a difusión de innovacións baseadas na práctica na produción leiteira, centrándose en cuestións clave de sustentabilidade que xorden tras a supresión das cotas lácteas: resiliencia socioeconómica, eficiencia dos recursos, coidado dos animais e integración da produción de leite con obxectivos de biodiversidade.\nEuroDairy abarca 14 países, dende Irlanda ata Polonia, dende Suecia ata Italia; abarca o 40% dos produtores leiteiros, o 45% das vacas e o 60% da produción de leite europeo. O proxecto adopta o modelo interactivo de European Innovation Partnership, colocando aos agricultores no centro da innovación baseada na práctica, adaptando e desenvolvendo o coñecemento científico, tanto o novo como o existente, para producir solucións implementables, que logo poden ser compartidas a través da rede


2regulamento do congreso de montederramo by Luis Manuel Vergara Gómez - Issuu\nMONTEDERRAMO DISPOSICIÓNS XERAIS Artigo 1º De conformidade cos vixentes Estatutos, o Regulamento Marco de Congresos e segundo acordo da Xunta Directiva Provincial convócase o Congreso Ordinario do Partido Popular de Montederramo, a celebrar o día 20 de novembro de 2014.\nMONTEDERRAMO TITULO PRIMEIRO COMPETENCIAS E COMPOSICIÓN DO CONGRESO Artigo 4º De conformidade co establecido nos Estatutos e no Regulamento Marco de Congresos, o Congreso é o órgano supremo do Partido en Montederramo, define os principios, fixa os programas e estratexias e elixe aos representantes nos órganos de dirección do Partido.\nArtigo 6º Para favorecer a participación e a democracia interna do Partido Popular, poderán participar con dereito a voto no Congreso, segundo o artigo 11.1 do Regulamento Marco de Congresos, todos/as os/as afiliados/as ao Partido no Concello de Montederramo que asistan ao Congreso e que, tiveran a condición plena de militante á que se refire o artigo 4.5 dos Estatutos do Partido Popular e ao corrente de pagamento das cotas. Os/as afiliados/as que participen poderán poñerse ao día nas devanditas cotas ata o día 14 de novembro de 2014, facendo o ingreso da mesma na conta que a tal efecto ten aberta o Partido Popular de Ourense ou efectuando o pagamento na sede provincial.\nMONTEDERRAMO Artigo 8º No acto inaugural do Congreso, a Comisión Organizadora proporá ao Pleno a composición da Mesa, que deberá ser ratificada por maioría simple. Se non se aceptase a proposta, abriríase un prazo de 30 minutos, durante os que se poderán presentar candidaturas completas para a Mesa, avaladas por un 15 % dos/as asistentes como mínimo, non podendo avalarse por cada asistente mais dunha candidatura. Será elixida a candidatura que obteña mais votos.\nMONTEDERRAMO debate, falte ao establecido neste Regulamento, profiran expresións ofensivas ao decoro do Partido, dos seus membros ou de calquera outra institución, entidade ou persoa, ou que de calquera outra forma alteren o orde ou obstaculicen a boa marcha do Congreso.\nArtigo 15º Os/As que opten á Presidencia terán un prazo de 7 días dende a convocatoria do Congreso para presentar a súa candidatura diante da Comisión Organizadora do Congreso, que rematará ás 14:00 h do 7 de outubro de 2014. Poderán optar á Presidencia do Partido Popular de Montederramo todos/as os/as afiliados/as do Partido no Concello de Montederramo que tiveran a condición plena de militante á que se refire o artigo 4.5 dos Estatutos do Partido Popular na data na que se acordara a convocatoria do mesmo pola Xunta Directiva Provincial, que non estiveran suspendidos/as de militancia e estiveran ao corrente de pagamento das cotas, na data tamén de convocatoria do Congreso Local.\nMONTEDERRAMO A Comisión Organizadora deberá elaborar e aprobar un modelo de aval, que lle será facilitado a todos/as os/as candidatos/as que o soliciten. Non se admitirán avais que non figuren no modelo oficial aprobado pola Comisión.\nArtigo 16ª Para ser proclamado/a candidato/a á Presidencia do Partido Popular de Montederramo será necesario presentar o apoio de polo menos 10 afiliados/as. No suposto de que se presentasen dúas ou máis candidaturas, a Comisión Organizadora proclamará aos/ás candidatos/as presentados/as o día 7 de outubro de 2014 na reunión que se celebrará a partires das 18:00 horas deste día, convocando una campaña electoral interna, que se desenvolverá dende o día 8 de outubro ás 00:00 horas ata o día 15 de outubro de 2014 ás 24:00 horas. Durante a duración da campaña, a Comisión Organizadora garantirá a todos/as os/as candidatos/as a igualdade de oportunidades, asegurará a neutralidade da organización do Partido e velará pola transparencia de todo o proceso.\nArtigo 17º O prazo para a presentación de candidaturas á Presidencia do Comité Executivo Local rematará o día 18 de novembro de 2014 ás 14:00 horas. A Comisión Organizadora recibirá os avais e emitirá un informe, logo de reunirse ese mesmo día 18 de novembro ás 18:00 horas, que será entregado á Mesa do Congreso para a proclamación das candidaturas que fosen presentadas en tempo e forma. As candidaturas gardarán a forma recollida polos Estatutos e estarán avaladas polo menos por un 20% dos/as afiliados/as que participen con dereito a voto no Congreso. A Comisión Organizadora deberá elaborar e aprobar un modelo de aval, que lle será facilitado a todos/as os/as candidatos/as. Non se admitirán avais que non figuren no modelo oficial aprobado pola Comisión.\nMONTEDERRAMO Artigo 18º Os/as candidatos/as á presidencia do Comité Executivo Local presentaran a súa candidatura e o seu programa, durante o tempo fixado pola Mesa do Congreso, que determinará a orde de intervención.\nMONTEDERRAMO Artigo 23º O procedemento para realizar as impugnacións será o que segue: As impugnacións daqueles acordos tomados durante a celebración do Congreso serán presentadas polos/as afiliados/as participantes con dereito a voto diante da Mesa que resolverá no mesmo Congreso, incluíndo na acta as motivacións nas que se fundamente a súa resolución. A resolución da Mesa será apelable diante do Comité de Dereitos e Garantías de Galicia, no prazo máximo de 48 horas despois da celebración do Congreso. O Comité Nacional de Dereitos e Garantías resolverá, en segunda instancia, os recursos interpostos contra resolucións dos Comités Autonómicos de Dereitos e Garantías como consecuencia das impugnacións que se produzan no Congreso Local do Partido Popular de Montederramo.\n2regulamento do congreso de montederramo


acordoar /verbos/acordoar.html verbo transitivo1 Pórlle cordas ou cordóns a [algo, especialmente ao calzado] para rodealo, cinguilo ou atalo. Acordoa os zapatos que vas caer. SINÓNIMOS agulletar, amalloar, amarrar, encordoar ANTÓNIMOS desagulletar, desamalloar, desamarrar, desatar Acordoa o fardo para que non se solte a mercancía. SINÓNIMOS atar, encordoar ANTÓNIMO desatar2 figurado Rodear [un lugar determinado] por medio dun cordón formado por gardas para impedir o acceso a el. A policía acordoou a zona para evitar enfrontamentos.


Un metacaracter ou carácter comodín (en inglés : carácter salvaxe ou carácter comodín ) é un personaxe que, dentro dunha cadea , non se representa a si mesmo senón a un conxunto doutros caracteres ou secuencias de caracteres.\nUn exemplo ben coñecido está representado polos comodíns usados polo shell do sistema operativo Unix para os nomes específicos dos ficheiros . Neste caso, por exemplo, o carácter * representa calquera secuencia de caracteres (coa única excepción de caracteres de significado especial como . E / ), incluída a secuencia baleira. Así, por exemplo, o comando:\nrm * test *\n(onde rm significa eliminar , eliminar e debe ir seguido do nome do ficheiro para eliminar) eliminará todos os ficheiros cuxo nome inclúa a secuencia "test" (seguida ou precedida de calquera outra secuencia). O metacaracter ? en vez diso, representa un só carácter: por exemplo,\nproba de rm?\nsó eliminará ficheiros cuxo nome ten exactamente seis caracteres, por exemplo "test1" "test2" etc. (pero non eliminará "test12").\nOs metacaracteres son obviamente convencionais e cada sistema informático pode usar un conxunto diferente deles. Por exemplo, o intérprete de comandos MS-DOS usa metacaracteres similares aos do sistema Unix, pero dándolles un significado diferente.\nO común é o uso do metacaracter % en sistemas que fan uso de bases de datos que fan uso da linguaxe de consulta estruturada nas solicitudes SELECT LIKE, por exemplo:\nSELECCIONA anos DE usertable ONDE nome de usuario COMO "ma%"\nPor hipótese, se os usuarios Mario e Massimo están na táboa usable , seleccionaranse ambos .\nPatrón de globo\nRecuperado de " https://it.wikipedia.org/w/index.php?title=Metacharacter&oldid=119348165 "


O Sergas fixa a data dos exames da OPE para 254 prazas de médico de familia e 93 pediatras de atención primaria | Noticias Vigo\nO Sergas fixa a data dos exames da OPE para 254 prazas de médico de familia e 93 pediatras de atención primaria\nNeste proceso un total de 1.215 prazas, ao sumarse tamén 772 de técnico en coidados auxiliares de enfermería, 89 de enfermería especialista en obstétrico-xinecolóxica e 7 a odontólogos de atención primaria\nPublicado por Noticias Vigo o día 17/02/2020 na sección de Sanidad\nO Diario Oficial de Galicia (DOG) publica, na súa edición de hoxe, o lugar, data e hora de realización dos exercicios da fase de oposición dos procesos selectivos correspondentes á convocatoria do ano 2019 para a cobertura de prazas de médico de familia, odontólogo e pediatra, todas elas de atención primaria. Ademais tamén se convocan as probas para persoal de enfermería especialista en enfermería obstétrico-xinecolóxica e as categorías de técnico en coidados auxiliares de enfermaría (quendas de acceso libre, promoción interna, discapacidade xeral e discapacidade intelectual).\nNesta fin de semana ofértanse un total de 1.215 prazas, das cales 254 a médico de familia de atención primaria, 7 a odontólogo de atención primaria e 93 a pediatra de atención primaria, ademais de 89 na categoría de persoal enfermería especialista en enfermería obstétrico-xinecolóxica e de 772 para técnico en coidados auxiliares de enfermaría.\nAs probas selectivas realizaranse no recinto da Feira Internacional de Galicia, en Silleda (Pontevedra). O sábado 29 de febreiro, en xornada de tarde, examinaranse os aspirantes para a cobertura de 735 prazas de técnico en coidados auxiliares de enfermería correspondentes ás quendas de acceso libre, promoción interna e discapacidade xeral.\nEse mesmo día celebraranse as probas para a cobertura de 37 prazas de técnico en coidados auxiliares de enfermería da quenda de discapacidade intelectual. As prazas desta última quenda que non se cubran acumularanse á quenda de discapacidade xeral e as non cubertas nesta última quenda acumularanse a acceso libre.\nO domingo 1 de marzo, en xornada de mañá, examinaranse os/as aspirantes das categorías de médico de familia, odontólogo de atención primaria, pediatra de atención primaria e profesionais de enfermería especialista en enfermería obstétrico-xinecolóxica.\nO desenvolvemento deste proceso permitirá a incorporación de persoal fixo en categorías específicas do ámbito da atención primaria, dando así cumprimento ao compromiso recollido no Plan de Atención Primaria 2019-2021.\nNa páxina web do Servizo Galego de Saúde recóllese a información das distintas portas de acceso ao recinto e a relación de aspirantes comprendidos en cada unha delas.\nO Sergas fixa a data da OPE para un total de 277 prazas de…\nO Sergas publica as puntuacións provisionais das listas de…\nFeijóo anuncia la convocatoria de una OPE con 106 plazas de…\n2 días de folga de pediatras e médicos/as de Atención…


Xa se pode ver un treito do acueduto romano atopado na praza de San Marcos | Concello de Lugo\nTamén se está a instalar unha ventá arqueolóxica na Rúa Nova onde apareceron restos do trazado orixinal da Muralla\nO Alcalde, José López Orozco; o Tenente de Alcalde, Antón Bao, os Concelleiros de Economía, Sonia Méndez; Urbanismo, Luis Álvarez, e de Benestar Social, Carmen Basadre, e a Vicepresidenta Segunda da Deputación provincial, Lara Méndez, visitaron esta tarde a ventá arqueolóxica instalada na praza de San Marcos para que quede á vista un novo achádego arqueolóxico.\nTrátase, neste caso, dun treito dos restos do acueduto romano que se atoparon durante as obras de peonalización de San Marcos. Este proxecto foi recoñecido pola Unión Europea como boa práctica pola participación de veciños e comerciantes e porque supuxo a integración de varias actuacións de distinto tipo, xa que incluíu a peonalización, a instalación de colectores soterrados, e a mellora estética coa eliminación de cableado, a instalación das terrazas de madeira e os novos rótulos dos establecementos da zona, ademais da posta en valor destes restos do patrimonio cultural de Lugo.\nPara poñelos en valor e facelos visibles o Concello instalou unha ventá arqueolóxica de 25 metros de longo e 2,5 metros de ancho.\nO Alcalde amosou a súa satisfacción por esta actuación coa que “se poñen en valor os restos arqueolóxicos da nosa cidade, que ten un dos seus piares no seu pasado romano” e felicitouse porque o acueduto quede á vista “uns días antes do Arde Lucus”.\nAdemais, López Orozco apelou “á sensibilidade dos lucenses e dos que nos visitan para que respectemos estes vestixios do noso pasado”.\nA instalación da ventá arqueolóxica para facer visibles e por en valor os restos do acueduto foi financiada con fondos do Plan Urban, que achegan a Unión Europea, a través do FEDER, o Concello e a Deputación provincial. Grazas ó Plan Urban tamén se financiou a instalación da ventá arqueolóxica da piscina romana da praza de Santa María e agora estase a instalar outra ventá nos restos da Muralla existentes na rúa Nova.\nA aparición deste achádego permitiu coñecer nova información sobre a historia da cidade xa que, segundo a Xefa de Arqueoloxía do Concello, Covadonga Carreño, “pensábase que sobre o acueduto romano se situaba o do Bispo Izquierdo, que é da segunda metade do século XVIII, pero esta actuación permitiunos comprobar que non é así, xa que sobre o muro apareceron unhas laxes de pizarra superpostas que non son posteriores ó século XVI”.\nO acueduto romano de Lugo está datado na primeira década do século I despois de Cristo, a súa lonxitude sería de aproximadamente 2.500 metros e o seu percorrido iría desde a zona de Castiñeira, e o Monte das Pías, onde estarían as fontes, ata a zona da Milagrosa, logo entraría dentro da Muralla pola praza de San Fernando e chegaría ata a praza de Santo Domingo, onde estaría o depósito para a distribución da auga á cidade.


O meu perfil – Marlou\nChámome Sofía Rama, son docente no IES Félix Muriel e, aínda que son algo pirata, procuro ser honrada. Así que aquí deixo unha declaración de principios…\nQUERO A MIÑA LÍNGUA NA TÚA BOCA!\neu fáloa porque si\nporque me peta…\nNOVAS TECNOLOXÍAS: O “BOOK”\nTECNOLOXÍA E METODOLOXÍA\nLA LINGÜÍSTICA Y EL NACIONALISMO LINGÜÍSTICO ESPAÑOL\nCOMO MARÍA LADO, UNHA VEZ EU TAMÉN FUN ADOLESCENTE…\nMUÍÑO DE MAREAS\n13 opiniones sobre “O meu perfil”\nVai de rizos di:\nMaio 22, 2010 ás 2:44 pm\nQue significado ten a última foto, a de Muíño de mareas?\nMaio 22, 2010 ás 4:49 pm\nOutra cousa, teño moita curiosidade por saber se a frase marlou (por chamala dalgunha maneira, hahah!!)a inventaches ti, ou non, ou de onde saiu: “Para que o seu canto non morra na miña gorxa, quero a miña lingua nas vosas bocas!”? Eque pareciume unha frase moi boa, aparte de bonita!!\nMaio 24, 2010 ás 7:23 pm\nMarlou é unha montaxe propia que nace de afectos persoais que non vou publicar aquí; mais tamén é o suxerente nome dun dos detectives (“buscadores de información”) máis famoso da Literatura (Raymond Chandler foi o seu creador) e, desde logo, o máis famoso do cinema negro: Philip Marlowe. Venme especialmente á cabeza a personaxe á que dá vida Humphrey Bogart: sombreiro, longo gabán, naríz ao chan, mirada que olla sen ser vista, ollos semiocultos polo fume dun cigarro ladeado sempre nos beizos… Ademais unha das miñas cancións favoritas de AtaqueEscampe (non che teño que falar da miña querenza por este grupo!) fala dun “Philip Marlowe de ocasión”, é dicir, un buscador ocasional de información, medio perdido no marasmo da “rede”, coma min!\nO tema-lema-canto-sinopse-argumento-oquesexa do blogue: “Para que o seu canto non morra na miña gorxa, quero a miña lingua nas vosas bocas!”, é da miña colleita a primeira parte, mais a segunda é o meu lema favorito para loitar pola normalización da miña lingua. Roubeillo á Gentalha do Pichel, pois eles imprimírano nunhas camisetas ben lindas: “Quero a minha língua na tua boca!”. Eu tamén quero a miña lingua, o galego, nas vosas bocas; porque é a única maneira de que o canto do paxaro non morra na súa propia gorxa (“Nin un so dedo fai man, nin unha soa andoriña fai verán”).\nA foto do muíño de mareas pretende reflectir as intencións coas que nace este blogue. As mareas son rutineiras, sempre as mesmas, sempre distintas… Como os cursos, como as alumnas e os alumnos, como os días de clase… Parecen semellantes, mais non hai dous iguais! O muíño é un lugar de traballo, mais tamén de encontro social, como as aulas, do que se pode levar un diario e unha memoria. En principio todo blogue nace como un diario dixital, aínda que non sempre os administradores consigamos mostrar nel o labor cotián, rutineiro…\nA foto foi tirada de dentro cara a fóra, as pretensións son grandes: este blogue desexa ser unha ventá aberta ao mundo, sobre todo mariñeiro, porque “ando a pescar na rede!”\nMaio 24, 2010 ás 7:29 pm\nOutra cousa. A foto foi feita no muíño de mareas do Pozo do Cachón, en Serres, na entrada de Muros. Lugar imprescindible na miña xeografía persoal pois aí nacín por sexta vez…\nMaio 24, 2010 ás 9:35 pm\nNon deixarás de sorprenderme! Incrible, vaia capacidade de análese a túa!! E tamén vaia maneira de relacionar as cousas! Eres tremenda!!\nPois no tema da frase e da foto, mandei uns tiros por aí, non ía mal polo camiño que andaba, mais aínda me quedaba moito por percorrer!!\nO do Pozo do Cachón sóame, creo que xa nos tes falado do lugar.\nA todo isto, excelente explicación! Grazas!!\nana belén moreda di:\nXuño 20, 2010 ás 2:48 pm\nvaia cousas tan marabillosas escribes¡¡ un blogue fantástico. Aínda que xa sabes que son novata nestas cousas dende logo que este blogue xa me vai acompañar sempre. Os poemas de 4º fantásticos. Parabéns.\nXuño 20, 2010 ás 2:51 pm\nola de novo¡ refírome aos poemas que aparecen no apartado “Alumnos/as”. Parabéns.\nXuño 20, 2010 ás 9:20 pm\nGrazas, Ana! Gosto de ti, gosto das túas palabras e aínda gosto máis do teu sorriso, que trouxo a Trazo aire fresco e arrecendo a herbas de san xoán…\nEu non concordo coa relixión católica, son atea!\nAsí que esa metedura de pata do “san xoán” debería ser corrixida polo “solsticio de verán”. Pero concordarás comigo que así, aló vai a poesía a tomar polo de alí!!!\nEscarallada a inspiración, retírome da circulación!\nXuño 20, 2010 ás 9:21 pm\nAna, non deixes de ollar a páxina principal!\nNovembro 4, 2010 ás 1:12 am\nolaaaaaaaaaaa¡¡ sigo sendo unha adicta a este blogue, agora dende a distancia pero sempre preto no meu corazón xa que Trazo quedou para sempre nel. Encántame perderme dentro deste espazo tan fantástico. Parabéns e moitos bicos.\nXaneiro 27, 2011 ás 5:53 pm\nMoitos parabéns polas dinámicas abertas e mantidas desde este blogue.\nUnha suxestión/petición. Esas estupendas presentacións animadas farían máis xeito para traballar na rede co alumnado se estivesen publicadas nun sitio que manteña as animacións e non houbese que descargalas. Fixemos a proba en http://www.slideboom.com/presentations/291248/plurilingismo-101108194505-phpapp02\nSe nos dás permiso…\nXaneiro 27, 2011 ás 8:58 pm\nAh, citamos a orixe, claro, pero se che parece mal, retirámolo inmediatamente, por suposto.\nXaneiro 30, 2011 ás 12:46 pm\nClaro que dou permiso, como non vou dar! Síntome afagada polos teus parabéns!\nPor certo, non sabía da posibilidade do slideboon. Grazas por mostrarme novas ferramentas!


Os Aguillóns: 2016 visitas en 17 días\n2016 visitas en 17 días\nNon deixamos de sorprendernos vendo as estadísticas que nos da o servidor desde 27 de abril, en total temos 17 días de vida. O total de páxinas vistas dende o inicio do servicio: 2016, o día con máis actividade, foi o 9 de Maio con 195 páxinas vistas. Esta máis que claro que estase a formar o fenómeno Aguillón, e que Cariño necesitaba dun espazo na red, para o debate e a opinión.\nO Aguillón escribiu isto . as 13:47 Etiquetas: blog\nenhoraboa o aguillón polo espazo xa ves os de Cariño non defraudamos cando nos dan un espazo a liberdade. Por certo rapaz o rapaza supoño que xa sabras que se fala de quen podes ser en moitos lugares publicos, o outro dia escoitei a un meterse con otro (non digo os nomen aunque si si leen esto eles sabran que os escoitamos) decindolle -non serás ti o aguillón...\n14 de mayo de 2007, 9:58\nO psoe e unico partido de cariño q ten web nin o Pp ni o Bng a teñen, A caleira cerrou o foro e solo nos queda o Aguillón que chegou no momento preciso.\nSi no seu libro de visitas os dous derradeiros mensaxes datan de setembro do 2005 e marzo de 2007 iso si é un panorama


O gasto en pensións alcanza un novo máximo histórico\nRedacción | Xoves, 23 de Febreiro de 2017, 11:02\nARCHIVADO EN | Seguridad Social récord pensións xubilación pensionistas\nO número de pensións en Galicia situouse en febreiro en 756.226, o que representa un incremento do 0,4 por cento con respecto ao mesmo mes do ano anterior, segundo datos do Instituto Nacional da Seguridade Social (INSS) do Ministerio de Emprego e Seguridade Social.\nA pensión media na Comunidade galega é de 773,05 euros, fronte aos 915,53 de España, o que a sitúa como a segunda máis baixa despois da de Estremadura (762,06 euros).\nSegundo os datos do Ministerio de Emprego, os 773,05 euros da pensión media en Galicia representan un crecemento do dous por cento en relación co mes de febreiro de 2016.\nEn Galicia 470.127 pensións son de xubilación por un importe medio de 878,97 euros; 186.750 de viuvez cunha contía de 545,56 euros; 69.324 por incapacidade con 831,97 euros de media; 23.904 de orfandade cun importe de 371,28 euros; e 6.121 a favor de familiares con 480,41 euros.\nDo total de 756.226 pensións en febreiro en Galicia, 293.169 corresponden á provincia da Coruña cunha contía media de 814,91 euros; 236.760 á de Pontevedra cun importe medio de 814,23 euros; 117.582 á de Lugo con 684,73 euros; e 108.715 á de Ourense, cunha media de 666,02 euros.\nA Seguridade Social destinou neste mes de febreiro a cifra récord de 8.660,6 millóns de euros ao pago das pensións contributivas, un 3,03% máis que no mesmo mes de 2016, segundo datos publicados este xoves polo Ministerio de Emprego e Seguridade Social. O gasto global do conxunto de pensións en febreiro desacelerouse levemente respecto da taxa de xaneiro (3,03% fronte a 3,15%).\nA maior parte dos máis de 8.660 millóns de euros destinados a pagar a nómina das pensións foi a parar ás pensións de xubilación, con 6.116,6 millóns de euros (+3,7%), seguidas das pensións de viuvez, ás que se dedicaron 1.514,5 millóns de euros (+1,2%).\nO número de pensións avanzou en febreiro un 1,06% respecto ao mesmo mes de 2016, ata un total de 9.459.746 pensións. Aínda que a taxa de crecemento interanual de febreiro non é das máis altas dentro na serie histórica da última década, con ela xa se acumulan trece meses consecutivos de crecementos superiores ao 1%.\nCon todo, en termos mensuais (febreiro sobre xaneiro), o número de pensións reduciuse lixeiramente, encadeando o seu segundo retroceso mensual consecutivo.\nA PENSIÓN MEDIA DE XUBILACIÓN SOBE UN 2%\nA pensión media de xubilación alcanzou a principios deste mes os 1.057,08 euros mensuais, o que supón un 2,07% máis que en febreiro de 2016.\nPola súa banda, a pensión media do sistema, que comprende as distintas clases de pensión (xubilación, incapacidade permanente, viuvez, orfandade e a favor de familiares), situouse en febreiro en 915,53 euros mensuais, o que supón un aumento interanual do 1,95%.\nUnhas 2.000 persoas saen á rúa en Santiago en defensa das pensións\nOs economistas galegos cren que o aumento das cotizacións sería prexudicial


Por que dicimos que a rotura dun cristal é un cambio físico?\nCal é o cambio químico que máis a miúdo podes observar?\nQue tipo de cambio se produce cando se consome un misto?\nSuxerir aos alumnos a elaboración dun mural, con debuxos e fotografías, no que reflicten os distintos cambios da materia: movemento, dilatación, oxidación, putrefacción, etc.\nExplicar aos alumnos a técnica de aprendizaxe consistente en subliñar de distintas formas.\nContarlles que, á hora de estudar, é importante xerarquizar os contidos, o que significa distinguir que conceptos son os máis importantes e cales son os secundarios. Para iso, convén empregar un código que nos permita diferencialos dunha soa ollada. Por exemplo, pódese subliñar utilizando distintas cores. Así, para subliñar a idea xeral pódese utilizar un dobre trazo vermello; para as ideas principais, un trazo sinxelo vermello; para as ideas secundarias, cor azul; e para os detalles, unha liña descontinua azul. Realizar unha lectura colectiva do epígrafe 2 da páxina 76, Os cambios físicos, e pedir aos alumnos que subliñen con cores diferentes a idea principal e as secundarias. Despois, invitar a algúns alumnos a que mostren os seus textos e corrixilos entre todos.\nAo final da práctica, propoñer unha posta en común en que os alumnos reflexionen sobre a utilidade desta técnica. Guiar os seus comentarios con preguntas como: Por que é interesante utilizar distintas cores para subliñar?, para que tipo de temas pode ser útil?, é máis fácil repasar un tema subliñando con distintas cores?, por que?\nPara empezar o desenvolvemento da lección das páxinas 78 e 79, Os cambios de estado, pedir aos alumnos que expliquen como cambia unha paisaxe de montaña ao longo das estacións. Dirixir a descrición cara aos estados en que se atopa a materia e os cambios de estado que se producen ao longo do ano. Preguntar tamén que é o que provoca eses cambios de estado e se son reversibles ou non.\nPreguntar aos alumnos de onde veñen o orballo ou a xeada que aparece no campo pola mañá. Explicar logo que tanto a auga do orballo coma a da xeada proceden do vapor de auga que contén o aire. En función da temperatura, o vapor de auga convértese en auga líquida (orballo) ou en auga sólida (xeada).\nOs alumnos xa estudaron os cambios de estado. Pero moitos non saben que pasa, por exemplo, cando se evapora a auga dun charco ou se seca a roupa. Comentar que a materia non desaparece nestes cambios de estado, senón que o líquido se transforma nun gas que non pode percibirse e que se disolve no aire. Poñer algún exemplo que sirva para mostrar que o aire ten vapor de auga disolto.\nQue é un cambio de estado?\nComo se producen os cambios de estado?\nQue tipos de cambios de estado hai?\nPage last viewedTue Jan 24 20:09:10 UTC 2017


Airbnb: Comercialización en liña de aloxamentos e experiencias\nAirbnb é unha plataforma en liña que se  creou en 2008 en San Francisco, hoxe en día é unha das maiores páxinas de anuncios para alquileres vacacionais que existe, ainda que a presenza de aloxamentos hoteleiros está a incrementarse. Neste portal teñen presencia apartamentos, hoteis, casas rurais e incluso aloxamentos singulares, como caravanas ou cabanas. Igualmente é posible reservar una visita a unha adega, unha ruta gastronómica, a visita ao casco histórico dunha vila ou unha experiencia ou obradoiro virtual.\nEn este obradoiro adicado a persoas emprendedoras, autónomos e a empresas do sector turístico falaremos de  cómo convertirse en anfitrión de aloxamentos e actividades e cales son as condicions e ventaxes de formar parte dunha plataforma dixital.\n2. Crear anuncios de aloxamentos en Airbnb\n3. Crear anuncios de experiencias e actividades en Airbnb.\n4. Optimización de nuncios\n5. Boas prácticas.


Luvas de coiro de ovella para mulleres con dúas puntadas\nEstilo clásico, feito de coiro de ovella de Etiopía suave e duradeiro, con forro de cachemira e a parte traseira revestida de dous puntos de sutura, parece sinxelo e de bo gusto.\nLuvas de coiro de ovella para mulleres con lazo\nEstilo de vida, feito de coiro de ovella de Etiopía suave e duradeiro, con forro de seda e a parte traseira adornada cun lazo, parece que vive na natureza. O forro de seda proporciona unha boa sensación para as túas mans, bo desgaste para moitas ocasións.\nLuvas de coiro de ovella negras con puño de coñac\nLuva elegante e de luxo, feita de coiro de ovella paihuang, con forro de cachemira, a textura suave e rica do coiro, as últimas modas e a máxima artesanía. a combinación perfecta! O mellor desgaste para fanshion paty!\nLuva elegante e de luxo, feita de coiro de ovella paihuang, con forro de cachemira, a textura suave e rica do coiro, as últimas modas e a máxima artesanía. a combinación perfecta! Manguito de coñac e costuras de 3 puntos na parte traseira, que mostran un aspecto máis inusual e atractivo. ¡É o mellor desgaste para o fan de fanshion!\nLuvas de condución de coiro de ovella para damas sen forro\nLuvas de condución para mulleres. Fabricadas en coiro suave e estirable, as luvas caracterízanse por elegantes furados nos nudillos, correa para o pulso e peche coa cadea de viscosa. Cómodo de usar. O coiro perforado e a parte traseira ventilada ofrecen a máxima capacidade de respiración e flexibilidade para as mans.\nLuvas de coiro de ovella para mulleres con cinco botóns na parte traseira\nFeito de pel de ovella suave e resistente. Moi cómodo, con axuste frouxo e fácil de usar, proporciona unha boa sensación ás mans. Polo traballo, pola noite ou polo día.\nLuvas de condución de coiro de ovella das mulleres cosidas a man\nLuvas de coiro de ovella para mulleres con 2 filas de costuras na parte traseira\nPara o traballo, as noites fóra ou o uso diario. Esta luva estaba feita de pel de ovella suave e resistente comfortable Moi cómoda con axuste solto e fácil de usar, O pulso entallado, 2 filas de costuras a man. Parece fermoso e delicioso. Esta luva vístese moi ben ao longo dos anos e seguirá servíndoche tempada tras tempada.\nLuvas de coiro de ovella para mulleres con tres filas de costura a man\nEstilo informal, feito de coiro de ovella de Etiopía suave e duradeiro, con forro de seda, e a parte traseira revestida de tres filas de costuras a man. Parece sinxela e de bo gusto. Ofrécelle unha boa sensación para moitas ocasións informais.\nLuvas de coiro de ovella para mulleres con correa de coiro\nEstilo informal, feito de coiro de ovella de Etiopía suave e duradeiro, con forro de seda, e a parte traseira revestida de correa de coiro.\nLuvas de coiro de ovella para muller con cremalleira nas costas\nFeito en coiro de ovella de Etiopía suave e resistente, con forro de cachemira, e a parte traseira con cremalleira, dúas pezas de folla de salgueiro, moi intelixente e encantadora. ofrécelle unha boa sensación en moitas ocasións, desde o casual ata o vestido.\nLuvas de coiro de ovella de muller con puntos ondulados\nEstilo clásico, feito de coiro de ovella de Etiopía suave e duradeiro, con forro de cachemira e a parte traseira revestida de puntos ondulados. Parece sinxelo e de bo gusto. Ofrece unha boa sensación en moitas ocasións, dende o casual ata o vestido.


Emoción ata o final. A liga en xogo\nAs Guerreiras Laranxas pelexarán ata o final, co título de liga en xogo. Mañá, na xornada 30 de Primeira RFEF, o Pescados Rubén Burela FS disputará os tres últimos puntos ante o pechacancelas da categoría e xa descendido Femisport Palau; será no pavillón Sabadell Nord, ás 18.00 horas (horario unificado).\nNon podía haber máis emoción. As mariñás chegan ao desenlace empatadas a 81 puntos con Futsi Atlético Navalcarnero, no cumio. Primeiro, o cadro laranxa ten que facer os deberes e despois agardar a que Futsi cometa algún erro, aínda que sexa en forma de empate, na pista do Alcorcón FSF, que defende a terceira praza, con 1 punto de vantaxe sobre o cuarto, Ourense Envialia FSF.\n“Quédanos un partido por diante que en teoría temos que gañar, polos números que ambos conseguimos ao longo da tempada. Realizamos un gran traballo nesta liga; chegamos á última xornada coa posibilidade do título e por iso debemos estar e estamos orgullosas”, explicaba a sempre máxica Cilene, ante un rival que só puido puntuar nunha ocasión en toda a competición, grazas ao empate na xornada 2, con Poio Pescamar.\n“Sabemos que é posible; é unha semana diferente porque sabemos o moito que nos xogamos, pero non depende de nós. Julio e Lucas non están marcando expectativas, eles saben o moito que traballamos; estamos moi concienciadas en facer o noso traballo, pero a realidade é que dependemos do que pase entre Alcorcón e Futsi”, explicaba Cilene, pensando tamén xa na gran festa que se vivirá a mediados de xuño en Vista Alegre, coa Copa de SM A Raíña: “A Copa xa está preto; para nós será máis bonita e especial, contando coa nosa afección”.\nNa primeira volta, o marcador caeu do lado laranxa, por 8-1.\nXunto á ausencia de Cristina, que continúa coa recuperación da súa intervención de xeonllo, tampouco estará Peque, por unha microrrotura nun gemelo.\nConvocatoria Pescados Rubén Burela FS: 1. Jozi, 3. Dany, 6. Cilene, 8. Cami, 9. Jenny, 10. Lara Balseiro, 11. Alves, 12. Ana Romero, 14. Bea Mateos, 18. Popó, 19. Lucía


Venres, 27 de decembro: Presentación-recital de Poemas a Valente – Ateneo de Santiago\nVenres, 27 de decembro: Presentación-recital de Poemas a Valente\n24 Dic, 2019 | 02:58 PM | Colaboracións\nSATURNINO VALLADARES RECOPILOU OS POEMAS DEDICADOS A VALENTE NUN LIBRO QUE PRESENTARÁ XUNTO A CLAUDIO RODRÍGUEZ FER NA EXPOSICIÓN SOBRE O POETA E AS ARTES, ONDE 15 POETAS E VALENTISTAS OFRECERÁN UN RECITAL.\nO venres 27 de decembro, ás 19 h, presentarase na exposición “Valente e a unidade das artes”, que se exhibe no Pazo de Fonseca da Universidade de Santiago de Compostela, o libro Poemas a Valente, onde o poeta Saturnino Valladares, profesor da Universidade Federal do Amazonas (Brasil), compilou numerosas composición dedicadas ao autor ourensán durante os séculos XX e XXI. Como todos os libros da Cátedra Valente, este leva na cuberta a reprodución dunha obra de arte afín á estética do poeta, neste caso debida á artista galega Julia Huete.\nTrátase dun libro editado pola Cátedra José Ángel Valente de Poesía e Estética, dirixida polo poeta e profesor Claudio Rodríguez Fer, que presentará o acto xunto ao autor da obra, tras palabras liminares de Mar Lorenzo Moledo, Vicerreitora de Comunicación, Cultura e Servizos da USC. Seguidamente, terá lugar un recital itinerante por toda a exposición, onde varios poetas, profesores e investigadores, a maioría valentistas, lerán poemas do libro e de Valente, respectivamente ante as diferentes seccións dos autores expostos na capela gótica e no salón artesoado do pazo de Fonseca, sempre baixo a premisa dalgunha relación significativa entre texto, rapsoda e material exposto, debido a Tàpies, Chillida, Saura, Salinas, Nóvoa, Virxilio, Rebeyrolle, Partenheimer, Forteza, Coral, etc.\nAsí, leranse poemas dedicados a Valente por Vicente Aleixandre, Antonio Gamoneda, Juan Gelman, Blanca Varela, José Agustín Goytisolo, Alfonso Costafreda, Pere Gimferrer, Bernard Noël, Jacques Ancet, Jorge Riechmann, Luz Pozo Garza ou Claudio Rodríguez Fer, así como tamén de Valente, a cargo de poetas e valentistas como os citados Claudio Rodríguez Fer e Saturnino Valladares máis Xoán Xosé Fernández Abella, Carmen Blanco, María Lopo, Adina Vladu, Cristina Fiaño, Agenor Prieto Machado, Juan Manuel del Río, Javier Pueyo, Miguel Cavadas Docampo, Arantxa Fuentes Ríos, Dolors Perarnau, Armando Requeixo ou Nieves Herrero.\nNa antiga capela gótica:\nApertura do acto: Mar Lorenzo Moledo, Vicerreitora de Comunicación, Cultura e Servizos da USC.\nPresentación do autor: Claudio Rodríguez Fer, director da Cátedra Valente da USC.\nPresentación da obra: Saturnino Valladares, autor do libro e profesor da Universidade Federal do Amazonas (Brasil).\nAnte augafortes de Tàpies: poema de Vicente Aleixandre por Agenor Prieto Machado, poeta e graduado en Filosofía pola USC.\nAnte gravados de Tàpies: poema de Alfonso Costafreda por Arantxa Fuentes Ríos, doutora en Literatura Comparada, profesora na USC e investigadora sobre Valente.\nAnte litografías de Tàpies: poema de Pere Gimferrer por Dolors Perarnau, doutora en Filosofía, profesora de Catalán na USC e investigadora sobre Valente.\nAnte Salinas: poema de Juan Gelman por Cristina Fiaño, graduada en Difusión Cultural pola USC e investigadora sobre Valente e Gelman.\nAnte Virxilio: poema de José Agustín Goytisolo por Xoán Xosé Fernández Abella, poeta da memoria galeguista.\nAnte Coral: poema de Blanca Varela por Juan Manuel del Río, profesor e doutor en Valente e Westphalen.\nNo salón artesoado mudéxar:\nAnte o manuscrito de ”Ícaro”: poema de José Ángel Valente por Adina Ioana Vladu, poeta, tradutora e doutora en Lingüística pola Universidade de Bucarest.\nAnte Nóvoa: poema de Luz Pozo Garza por Carmen Blanco, escritora, profesora de Literatura Galega na USC e estudosa de Valente e de Luz Pozo Garza.\nAnte o manuscrito de “Sub nocte”: poema de José Ángel Valente por Armando Requeixo, crítico literario,doutor en Filoloxía Galega e profesor da USC .\nAnte Rebeyrolle: poema de Bernard Noël por María Lopo, ensaísta, doutora en Literatura Francesa pola Universidade da Alta Bretaña e estudosa de Valente e Noël.\nAnte Saura: poema de Jacques Ancet por Javier Pueyo, profesor da Universidade de Borgoña e doutor en Valente e Oteiza.\nAnte Forteza: poema de Jorge Riechmann por Nieves Herrero, doutora en Antropoloxía e profesora da USC.\nAnte Chillida: poema de Antonio Gamoneda por Miguel Cavadas Docampo, bolseiro da Cátedra Valente da USC e director e autor teatral.\nAnte Partenheimer: poema de Saturnino Valladares por Saturnino Valladares, poeta e doutor pola USC en Valente e os poetas da súa idade.\nAnte os libros da Cátedra Valente: poema de Claudio Rodríguez Fer por Claudio Rodríguez Fer, poeta, amigo e estudoso de Valente e director da Cátedra Valente da USC.\nClausura do acto: Mar Lorenzo Moledo, Vicerreitora de Comunicación, Cultura e Servizos da USC.


A sesión de hoxe, cos alumnos de secundaria, estivo adicada a repasar a figura de Valentín Paz Andrade.\nNesta ligazón podedes ver un libro interactivo, con xogos, para repasar a súa vida e obra.\nComentarios (0) - Categoría: Xeral - Publicado o 15-05-2012 15:21\nComentarios (1) - Categoría: Xeral - Publicado o 16-03-2012 11:13\nOnte, 6 de marzo, fixemos a nosa primeira saída do curso. Tratábase dun día completo en Pontevedra e Padrón.\nEn Pontevedra estivemos en primeiro lugar na sede do periódico "Diario de Pontevedra", onde un redactor do mesmo explicounos a historia do xornal e como se traballa: as seccións, a organización das tarefas, as reunións necesarias,... Foi unha magoa non poder ver as rotativas, pois atópanse en Lugo.\nÁs 11:30 asistimos á Feira do Libro no Pazo da Cultura para ver a obra de teatro "Kafka e a boneca viaxeira", que en xeral gustou moito.\nAo rematar o teatro saímos cara a Padrón. Despois de comer no xardín botánico, acudimos á Casa Museo Rosalía de Castro, e por último acercámonos a unha tenda de animais.\nComentarios (1) - Categoría: Xeral - Publicado o 07-03-2012 11:41\n17 XANEIRO-- SECUNDARIA\n24 XANEIRO-- PRIMARIA\n31 XANEIRO-- SECUNDARIA\n7 FEBREIRO-- PRIMARIA\n14 FEBREIRO-- SECUNDARIA\n28 FEBREIRO-- PRIMARIA\n6 MARZO-- SECUNDARIA\n13 MARZO-- PRIMARIA\n20 MARZO-- SECUNDARIA*\n27 MARZO-- PRIMARIA*\n*AS REUNIÓNS DOS DÍAS 20 E 27 DE MARZO DEPENDERÁN DO CALENDARIO DO FINAL DE TRIMESTRE (EXAMES, ACTIVIDADES EXTRAESCOLARES, ETC.)\nComentarios (1) - Categoría: Xeral - Publicado o 10-01-2012 12:52\nO proxecto para o fomento da lectura presentado polo Club foi seleccionado pola Consellaría de Educación para a concesión dunha axuda de 1.100 ?, que dedicaremos ás actividades recollidas no devandito proxecto: saídas culturais, visitas de escritores, conta contos,...\nComentarios (0) - Categoría: Xeral - Publicado o 10-01-2012 12:30\nRecordámovos que ainda estades a tempo de participar no concurso literario "Un mome para a nosa mascota".O prazo remata o vindeiro martes 22 para Primaria, e o martes 29 para Secundaria.\nTrátase dun relato no que a única base obrigatoria é que sexa protagonzado por unha rá, a ser posible nas Campaiñas, e esa rá ha de ter un nome que quedará para a mascota (o que teña no relato gañador).\nComentarios (4) - Categoría: Xeral - Publicado o 18-11-2011 10:54\nCon motivo da cercanía da actividade prevista para final de trimestre, a visita á Casa-Museo de Rosalía de Castro, hoxe dedicamos a reunión do Club a falar da obra de Rosalía. A verdade é que os alumnos tiñan bastantes coñecementos sobre ela, sobre todo Patricia, que disfrutou coa súa exposición.\nSe fixo lectura dalgúns dos seus poemas máis populares e pasounos o tempo moi rápido.\nNos últimos minutos presentouse unha posible actividade cara a San Valentín: un recital de poesía amorosa. Acordamos que témola que empezar a preparar con tempo para que quede axeitada.\nComentarios (1) - Categoría: Xeral - Publicado o 15-11-2011 15:58